Wuhan (Chinees: [ù.xân], luister (hulp·inligting); Vereenvoudigde Chinees: 武汉; Tradisionele Chinees: 武漢) is die hoofstad van die provinsie Hubei in die sentrale Volksrepubliek China met 'n oppervlakte van 1 528 vierkante kilometer en 'n bevolking van byna 8,9 miljoen. Die stad is in die oostelike Jianghan-vlakte naby die samevloeiing van die Yangtze- en Han-riviere geleë en is tans die politieke, ekonomiese, finansiële, kulturele, opvoedkundige en vervoersentrum van Sentraal-China. Talle belangrike spoorweglyne, paaie en snelweë loop deur die stadsgebied. Die revolusie van 1911, wat vanuit Wuhan oor die hele land versprei het, het tot die omverwerping van die keiserlike bewind in China gelei. In die 1920's het Wuhan as die hoofstad van 'n linksgesinde Kuomintang-regering onder Wang Jingwei gefungeer wat homself in opposisie tot die partyleierskap onder Chiang Kai-shek gevind het. Die huidige stad is met die samesmelting van drie voormalige stede, Wuchang, Hankou en Hanyang, tot 'n gemeenskaplike munisipaliteit gevorm in 1927. (en) China Meteorological Administration, URL besoek op 17 Maart 2009 Wikimedia Commons het meer media in die kategorie Wuhan.


Robert James Smith (* 21 April 1959 te Blackpool, Engeland) is 'n Engelse kitaarspeler, sanger en liedjieskrywer. Hy is die bekendste daarvoor vir sy rol as voorsanger en hoof liedjieskrywer vir die groep The Cure, waarvan hy ook die enigste konstante lid is sedert die groep se tot standkoming in 1976. NY Rock noem hom "popkultuur se slordige plakkaatkind van ondergang en droewigheid" en beskryf sy liede as "sombere introspeksie oor weelderige, broeierige kitare". Smith is 'n multiïnstrumentalis en kan die kitaar, baskitaar, kontrabas, sintetiese klavier, dwarsfluit en trompet bespeel. Sy kenmerkende en ingewikkelde kitaarspel, kitaarstemming, en innoverende gebruik van flangering- en faseringeffekte het daartoe gelei dat hy as een van die pionierkitaarspelers van die new wave-musiekgenre geag word. "Robert Smith op Craziness, Commercialism and Cure by Numbers (NY Rock-onderhoud)". Geargiveer vanaf die oorspronklike op 26 Mei 2011. Besoek op 14 Julie 2009. Robert Smith by Pictures of You (en) Onderhoud met Robert Smith by Stereo Warning Geargiveer 29 Maart 2018 op Wayback Machine (en)


Mystery Jets is 'n Engelse musiekgroep vanuit Eel Pie Island in Twickenham, Londen, Engeland. Twee van die groep se albums het die Verenigde Koninkrykse albumranglyste behaal: Making Dens het die 32ste posisie en Twenty One die 42ste posisie behaal. Making Dens (6 Maart 2006, 679 Recordings) Zootime (8 Mei 2007, VSA-uitgawe, Dim Mak Recordings) Twenty One (24 Maart 2008, 679 Recordings) "Mystery Jets op Freshly Squeezed (onderhoud)" (in Engels). YouTube. Geargiveer vanaf die oorspronklike op 27 Oktober 2014. Besoek op 7 Mei 2008. Zobbel (2007-06-16). "Chart Log UK". Zobbel. Besoek op 2008-09-03. Amptelike webwerf (en) MySpace-profiel (en) Onderhoud met Subculture-tydskrif, April 2007 (en) Onderhoud en foto's, Oktober 2006 (en) Onderhoud op fender.co.uk Geargiveer 8 April 2009 op Wayback Machine (en) Onderhoud met Blaine en Henry Harrison deur The Times, Februarie 2006 (en) Onderhoud met The Times, Januarie 2006 (en) Onderhoud op ukmusic.com, Desember 2005 Geargiveer 9 Desember 2007 op Wayback Machine (en) Mystery Jets-resensies by Daily Music Guide (en) Hoor Mystery Jets op die Low Slung-potgooi[dooie skakel] (en)


Hear Music is die handelsnaam van Starbucks se handelsmusiek-konsep en plateëtiket. Hear Music het as 'n katalogusmaatskappy in 1990 in Cambridge, Massachusetts (VSA) en is in 1999 deur Starbucks gekoop. Die Hear Music-handelsnaam het drie afdelings: die musiek wat elke bemarkingspunt speel, kleinhandel plateverkope, gemerkte handelswinkels (wat kort ná die vorming van die katalogus oopgemaak het), en 'n etiket waaronder opnames versprei word. Soos op Desember 2006 was daar vier Starbucks Hear Music-koffiehuise: Third Street Promenade (Santa Monica, Kalifornië), San Antonio River Walk (San Antonio, Texas), Lincoln Road (Miami, Florida), en Bellevue-plein (Bellevue, Washington). Die oorspronklike Hear Music-winkel was in Berkeley, Kalifornië. Tien Starbucks-koffiewinkels het ook Hear Music-mediakroeë, 'n diens wat kliënte in staat te stel om hul eie CDs op tabletrekenaars saam te stel. Starbucks is een van die top-40-musiekgeörienteerde handelaars. Die groep se grootste verkoper was Ray Charles se Grammy-toekenningwenner Genius Loves Company met totale verkope van 2,86 miljoen plate, waarvan 25% by Starbucks-punte verkoop is.


Namur of Namen (Frans: Namur, Nederlands: Namen, Duits: Namur, Waals en Pikardies: Nameur) is 'n Belgiese provinsie in Wallonië. Die provinsie het 'n bevolking van 480 105 in 2013 gehad en beslaan 'n oppervlakte van 3 664 km² met 'n bevolkingsdigtheid van 130 per km². Die hoofstad is die gelyknamige stad Namur. Namur lê in die suide van België en grens aan die Franse gewes Champagne-Ardenne. In Namur word Frans en Waals gepraat. In die uiterste weste word naas Standaardfrans ook Pikardies gepraat en in die uiterste suidooste Champenois (in die munisipaliteit Vresse-sur-Semois). Die belangrikste waterliggame in die provinsie is die Samber- en Maasriviere. Die Ardenne-bergreeks is in die suide van die provinsie geleë. Die noorde van Namur (links van die Maasrivier) behoort tot die Haspengouw (Hesbaye). Die hoogste punt is die Croix-Scaille (505 m), 'n heuwel in die munisipaliteit Gedinne op die grens met Frankryk. Namur word in administratiewe opsig in drie arrondissemente verdeel: Arrondissement Dinant Arrondissement Namur Arrondissement Philippeville Waals word nog tot 'n mindere mate gepraat.


Die First City is 'n reserwemagregiment in die Suid-Afrikaanse Infanteriekorps van die Suid-Afrikaanse Leër, met hoofkwartier in Grahamstad. Dit bestaan sedert 1875 en het 'n geskiedenis wat aktiewe deelname aan verskeie koloniale veldslae, die Tweede Vryheidsoorlog, die Eerste Wêreldoorlog, die Tweede Wêreldoorlog, die Grensoorlog, en die Noodtoestand insluit. Die regiment het verskeie gevegsonderskeidings verwerf, en oor die jare is baie lede met dekorasies vereer. Sy leuse is Virtute et opera. 1870's Die First City of Grahamstown Volunteers word in 1875 gestig - een van talle vrywilligereenhede wat in die opbou tot die 9de Grensoorlog in oos-Kaapland gestig is. 9de Grensoorlog (1877-78) - aktiewe diens in Transkei. 1880's Gewere-oorlog (1880-81) - aktiewe diens in Basoetoland. 1890's Betsjoeanaland-veldtog (1897) - aktiewe diens in noord-Kaapland. Tweede Vryheidsoorlog (1899-1902) - aktiewe diens in oos-Kaapland. 1900's Ontvang in 1904 'n Koningsvaandel ter erkenning van sy diens in die oorlog. 1910's Ingelyf by die burgermag van die nuwe Unie Verdedigingsmagte in 1913 en saamgesmelt met die Queenstown Rifle Volunteers as die '4de Infanterie (First Eastern Rifles)' - diensplig bly vrywillig.


Shogi (将棋, shōgi?, generale' skaak), ˈʃoʊɡiː, ook bekend as Japannese skaak, is 'n twee-speler bordspel in dieselfde familie as Westerse Skaak, Sjatoeranga, Chinese Chiangtsi, en Koreaanse Janggi, en is die gewildste vorm van 'n familie skaakvariante inheems aan Japan. Shōgi beteken general (shō) se bordspel (gi). Vroeër is shogi egter as 象棋 geskryf (dieselfde as Chiangtsi, "olifantskaak"). Die vroegste voorganger van die spel, sjatoeranga, het in die 6de eeu in Indië ontstaan en van China na Japan versprei waar dit aanleiding gegee het tot 'n aantal variante. Shogi is reeds in die 16de eeu in sy huidige vorm gespeel. 'n Direkte voorganger van die invalreël is in 1210 in 'n historiese dokument, Nichūreki, aangeteken wat oënskynlik 'n geredigeerde kopie van Shōchūreki en Kaichūreki uit die laat Heian-tydperk (c. 1120) is.


Artikelindeks • Kategorieboom • Lyste • Hoe soek ek?


BFV Hassia Bingen is 'n sportklub uit Bingen am Rhein in die deelstaat Rynland-Palts in Duitsland. Benewens sokker, het die klub ook 'n afdeling vir tafeltennis, waarvan die damespan vanaf die 2010-seisoen vir die eerste keer op die hoogste vlak in die tafeltennis-Bundesliga vir dames meeding. Hassia is Latyns vir Hesse. Die klub is op 20 Mei 1925 gestig met die samesmelting van Binger FV (gestig in 1910) met Hassia Kempten. Na die Tweede Wêreldoorlog is alle sportklubs deur die Geallieerdes ontbind, maar in 1946 word die klub met dieselfde naam herstig as 'n samesmelting van alle vooroorlogse klubs uit Bingen. Die klub het tussen 1926 en 1930 op die hoogste vlak gespeel in die Bezirksliga Rheinhessen-Saar en Bezirksliga Main-Hessen, maar hierna het die klub in die laer ligas gespeel (daar is wel in 1940 onsuksesvol deelgeneem aan die uitspeelwedstryde om promosie na die Gauliga Suidwes). Die klub se grootste prestasie was om in die 1945/46- en 1952/53-seisoene in die Oberliga Suidwes op die hoogste vlak te kon meeding, asook om die derde rondte van die DFB-Pokal te haal in 1975.


Dinosourusse was langer as 160 miljoen jaar die oorheersende landdiere, van laat in die Trias-periode (ongeveer 230 miljoen jaar gelede) tot aan die einde van die Kryt-periode (ongeveer 65 miljoen jaar gelede), toe die meeste uitgesterf het tydens die Kryt-Paleogeen-uitwissing. Fossielrekords dui daarop dat voëls tydens die Jura-periode uit Theropoda-dinosourusse ontwikkel het en die meeste paleontoloë beskou hulle as die enigste dinosourus-klade wat tot vandag nog lewe. Dinosourusse is ’n groep diere wat baie van mekaar verskil. Paleontoloë het met behulp van fossiele wêreldwyd reeds meer as 500 afsonderlike genera geïdentifiseer wat saam meer as 1 000 spesies bevat. Sommige dinosourusse was herbivore, terwyl ander karnivore was. Sommige was tweevoetig, ander viervoetig en nog ander kon tussen hierdie twee posture wissel. Baie spesies het uitvoerige skeletveranderings ondergaan, soos benerige pantsers, horings of kruine. Alhoewel hulle oor die algemeen as groot diere bekend is, was baie dinosourusse so groot soos mense of selfs kleiner. Die meeste het neste gebou en eiers gelê. Die naam "dinosourus" is vir die eerste keer in 1842 deur sir Richard Owen gebruik en is afgelei van die Griekse deinos en sauros, letterlik "vreeslike" of "wonderlike akkedis".


Die Nereïdes (Grieks: Νηρηΐδες) was in die Griekse mitologie die 50 seenimfdogters van Nereus en Doris. Hulle het Poseidon dikwels vergesel en was vriendelik en hulpvaardig teenoor matrose wat gevaarlike storms ter see trotseer het. Hulle is veral verbind met die Egeïese See. Die bekendstes was Tetis, vrou van Peleus en die ma van Achilles; Amfitrite, die vrou van Poseidon; en Galatea, die liefde van die sikloop Polufemos. Hierdie lys is saamgestel uit vier bronne: Apollodorus, Hesiodus, Homeros en Hyginus, daarom is daar veel meer as 50 name. Aktaia Agave Amatia Amfinome Amfitoi Amfitrite Apseudes Aretusa Asia Autonoe Beroe Kallianassa Kallianira Kalipso Keto Klio Klumene Kranto Kreneis Kudippe Kumo Kumatolege Kumodoke Kumotoë Deiopea Dero Deksamene Dione Doris Doto Drumo Dunamene Eione Efura Erato Eukrante Eudore Eulimene Eumolpe Eunike Eupompe Eurudike Evagore Evarne Galene Galatea Glauke Glaukonome Halie Halimede Hipponoi Hippotoi Iaera Ianassa Ianira Ione Laomedia Leiagore Leukotea Ligea Limnoria Lukorias Lusianassa Maira Melite Menippe Nausitoi Nemertes Neomeris Nesaia Neso Opis Orituia Panopea Panope Pasitea Ferusa Fullodoke Pleksaure Ploto Pontomedusa Pontoporia Poulunoi Pronoi Proto Protomedia Psamate Sao Spio Talia Temisto Tetis Toë Toosa In moderne Griekse folklore beteken die term "nereïde" (νεράϊδα) enige nimf of fee en nie net seenimfe nie.


Die term Pan kan verwys na: Pan (mitologie), ’n god in die Griekse mitologie. Pan (genus), die genus waartoe die sjimpansee en bonobo behoort. Pan (krater), ’n krater op die planeet Jupiter se maan Amalthea. Pan (maan), ’n maan van die planeet Saturnus. Pan (geologie), ’n komvormige holte in die grond, soos ’n soutpan. Pan, ’n plat, ronde kooktoestel. Pan (rolprent), ’n Noorweegse rolprent van 1922. Pan (tydskrif) ’n kuns-en-letterkundetydskrif. Pan (roman), ’n roman deur Knut Hamsun. Pan (opera), ’n opera deur Carl Venth. Wikiwoordeboek het 'n inskrywing vir pan.


Die Internationale Grüne Woche Berlin, wat dikwels kort Grüne Woche genoem word, is 'n internasionale landbouskou wat jaarliks in Januarie in Berlyn gehou word. Dit is die beduidendste internasionale skou vir landbou, tuinbou en voeding waaraan vervaardigers en bemarkers van agrariese en tuinbouprodukte deelneem. Die handelskou word op die Berlynse handelskouterrein van Berlin Messe vlakby die uitsaaitoring gehou en staan sowel vir vakkundiges asook die algemene publiek oop. Die eerste Grüne Woche – destyds nog 'n nasionale landbouskou – is tussen 20 en 28 Februarie 1926 gehou. 'n Medewerker van die Berlynse toerismekantoor het toe die idee gehad om die tradisionele Winterkonferensie van die Deutsche Landwirtschafts-Gesellschaft ("Duitse Landbouvereniging") in Berlyn met 'n landbouskou te verbind. Sodoende kon ook landbouartikels, wat tydens die konferensie op straat aan die deelnemers verkoop is, op 'n geordende wyse aangebied word. Die skou, wat op 'n uitstalterrein met 'n totale oppervlakte van 7 000 vierkante meter gehou is, het reeds in die eerste jaar 50 000 besoekers gelok. Die Grüne Woche is tot en met 1939 jaarliks gehou, met uitsondering van die jaar 1938 toe bek-en-klouseer uitgebreek het.


Kuryakin is 'n Sweedse musiekgroep wat in 2003 deur Petter Gjöres (stem, kitaar, rekenaars) en Johan Norberg (kitaar, rekenaars) gegrond is. Die twee het aan die Universiteit van Uppsala ontmoet en Kristina Dahlman (agtergrondsang, rekenaars) het later aangesluit. Die musiek word deur Petter en Johan saamgestel wat samples en idees aan mekaar deur die pos stuur en 'n paar keer per maand saam speel. The Fought A War EP Still Here EP (Shelflife, 13 Mei 2008) Amptelike webwerf Geargiveer 15 September 2008 op Wayback Machine (en) MySpace-profiel (en) MusicBrainz-profiel (en) Hierdie artikel is ’n saadjie. Voel vry om Wikipedia te help deur dit uit te brei.


Life Is Wild is 'n Amerikaanse televisiedramareeks wat deur Michael Rauch, George Faber en Charlie Pattinson van die gewilde Britse drama Wild at Heart aangepas is. Die reeks handel oor 'n New Yorkse veearts wat saam met sy tweede vrou en die paartjie se twee stelle kinders na 'n Suid-Afrikaanse wildsplaas verhuis wat voorheen deur sy skoonpa bedryf is. Die reeks, wat deur CBS Paramount Network Television, Warner Bros. Television en Company Pictures vervaardig is, is op 15 Mei 2007 amptelik deur The CW Television Network die groen lig gegee en is 'n bestelling vir dertien episodes gemaak. Die reeks het op 7 Oktober 2007 gepremière en is elke Sondag-aand teen 20:00 (Oos-Amerikaanse Tyd) ná die herhaling van Aliens in America uitgesaai. Die reeks is ook op E! in Kanada as 'n midreeks-vervanging uitgesaai. In die Verenigde Koninkryk is die reeks op Hallmark Channel uitgesaai. Warner Channel sal die reeks in Suid-Amerika uitsaai. Die loodsepisode is deur Bryan Gordon geregisseer. Weens 'n lae kykerstal is die reeks in Februarie 2008 gestaak. Daar is tans geen sprake van planne om Life Is Wild op DVD uit te reik nie.


Die Grieks-Persiese Oorloë (oftewel die Persiese Oorloë) was 'n reeks konflikte tussen die Achaemenidiese Ryk van Persië en die stadstate van die Helleense wêreld wat in 499 v.C. uitgebreek en in 450 v.C. ten einde geloop het. Die botsing tussen die gefragmenteerde politieke wêreld van die Grieke en die omvangryke Persiese Ryk het begin toe Kores die Grote Ionië in 547 v.C. verslaan het. In 'n poging om beheer oor die onafhanklik gesinde Ioniese stede te handhaaf, het die Perse tiranne aangestel om elkeen te regeer. Dit sou die bron van vele probleme wees vir die Grieke, asook die Perse. Met die ekspedisie het Darius ver buite die grense van die Ou Assiriese Ryk beweeg, waarskynlik om die handelskolonies aan die Swart See teen verdere invalle van die Skithiërs te beskerm. Veral Histiaios, die tiran van Milete, wat uitgebreide belange in die Swart See-gebied gehad het, het daarop aangedring dat die Skithiërs afgeskrik moet word en het voorgestel dat 'n nuwe ekspedisie onderneem word. Darius was egter nie hiervoor te vinde nie en het opdrag gegee dat die drywende brug afgebreek moes word.


Masahiko Kimura (10 September 1917 - 18 April 1993) was 'n Japannese judoka wat wyd beskou word as een van die grootste judoka van alle tye. (en) Judoinfo Biografie van Masahiko Kimura (en) Grapple Arts Mastering the Kimura


Die Vrije Universiteit Amsterdam (Afrikaanse naam: Vrye Universiteit Amsterdam; Engelse naam: VU University Amsterdam; afkorting: VU) is die enigste algemene protestantse universiteit van Nederland. Die VU-kompleks is in De Boelelaan in SuiderAmstel, Amsterdam geleë. Totius Universiteit van Amsterdam, 'n ander universiteit in Amsterdam. VU University Amsterdam (2013). "Jaarverslag 2012" (PDF) (in Nederlands). Geargiveer vanaf die oorspronklike (PDF) op 3 Desember 2013. Besoek op 2 Junie 2014. Wikimedia Commons het meer media in die kategorie Vrije Universiteit Amsterdam. VU Vereniging VU-Windesheim Geargiveer 9 Maart 2010 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Clodovil Hernandes (* 17 Junie 1937 in Elisiário, São Paulo (Brasilië), † 17 Maart 2009 in Brasília) was 'n Brasiliaanse ontwerper, TV-aanbieder en politikus. Clodovil Hernandes morre em Brasília; polêmica marcou carreira na TV e na política Clodovil Hernandes Dados do Deputado Clodovil Hernandes Clodovil Hernandes, um homem que marcou época[dooie skakel] 10 coisas sobre Clodovil Geargiveer 25 Maart 2009 op Wayback Machine A passarela da vida de Clodovil Geargiveer 5 Februarie 2010 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


VfB Marburg is 'n sokkerklub uit Marburg in die deelstaat Hesse in Duitsland. Die klub is op 13 Mei 1905 gestig as Marburger Fußball-Klub 1905 in die restaurant Bopps Terrassen in Marburg. In 1908 het die klub ander sportsoorte begin aanbied en sy naam verander na Verein für Bewegungsspiele 1905 Marburg. Die Eerste Wêreldoorlog het die klub swaar getref met 41 lede wat in veldslae omgekom het en die klub moes sy bedrywighede staak. Die klub is egter op 1 Februarie 1919 herstig. Op 30 Augustus 1925 het die klub met SV Kurhessen saamgesmelt om Sportvereinigung VfB 05-Kurhessen te vorm. In 1937 word die klub deur die Nazi‘s gedwing om met Marburger Turnverein saam te smelt om VfL Marburg te vorm. Op 9 April 1992 word die sokkerafdeling onafhanklik onder die huidige naam, dieselfde naam waaronder die klub bekend geword het tussen 1908 en 1925. Die klub het tussen 1933 en 1944 ses seisoene in die Gauliga deurgebring op die hoogste vlak van die Duitse sokkerstruktuur en die klub se beste prestasie is in 1943 behaal toe daar tweede geëindig is.


Kolonel Robert Jacob Gordon (Doesburg, Nederland, 29 September 1743 - Kaapstad, 25 Oktober 1795) was 'n soldaat, verkenner en stigter van die Suid-Afrikaanse merinobedryf. Hy is gebore van Skotse ouers en het diens gedoen in die Skotse regiment onder bevel van kolonel Dundas. Gordon land op 1 Junie 1777 in die Kaap as tweede-in-bevel van die garnisoen. Hy onderneem kort daarna sy eerste reis en bereik in Augustus 1779 'n rivier noord van die kolonie waar hy die Hollandse vlag hys en dit die Oranjerivier noem, ter ere van die Nederlandse vors. Dit was sowat 17 jaar na Jacobus Coetsee die eerste kolonis geword het wat die rivier bereik het. Die Britse plantkundige William Paterson het hom vergesel op die reis. Gordon besoek die Oos-Kaapse grens saam met goewerneur Joachim van Plettenberg en word in 1780 bevelvoerder van die Kaapse garnisoen. Hy het die eerste merinostoet na die Kaap ingevoer. Toe die Britte die Kaap in 1795 aanval, beleef Gordon 'n senu-ineenstorting en pleeg ná die oorgawe selfmoord op 25 Oktober 1795. Rosenthal, Eric, Encyclopaedia of Southern Africa, Juta and Company Limited, Cape Town, 1978.


VfL Germania Leer is 'n sportklub uit Leer in die deelstaat Nedersakse in Duitsland. Behalwe sokker het die klub ook afdelings vir judo en handbal. Die klub is in 1915 gestig as 'n opvolger vir Fortuna Leer, wat op sy beurt weer die klub Germania Leer (in 1902 gestig) opgevolg het. Die klub se naam was aanvanklik FC Germania Leer, aangesien dit slegs sokker aangebied het. Die huidige benaming is eers in 1925 aangeneem, toe die klub 'n atletiek-afdeling bygekry het. Die klub se beste jare was tydens die 1930’s, toe daar op die eerste vlak in die destydse Nordwestdeutsche Oberliga meegeding is teen spanne soos SV Werder Bremen. Die span het ook in die 1950’s in die Amateur-Oberliga op die tweede vlak van die Duitse sokkerstruktuur meegeding. Amptelike klubwerf


SC Concordia Hamburg is 'n sportklub uit die stadstaat Hamburg in Duitsland. Behalwe sokker het die klub ook afdelings vir judo, karate, jiu jutsu, gimnastiek, tennis, tafeltennis en skaak. Die klub is op 9 Mei 1907 gestig as 'n fietspolo-klub met die naam SC Concordia Wandsbeck. In 1923 is daar met die klub Germania saamgesmelt en in 1937 is die huidige naam aangeneem. Die klub het tussen 1939 en 1941 in die Gauliga Nordmark meegeding op die hoogste vlak. Gedurende die 1950’s het die klub ook verskeie seisoene in die Oberliga Noord op die hoogste vlak deurgebring en was op hierdie vlak sedert die laat 1950’s tot met die stigting van die Bundesliga in 1963. Die klub se beste vertoning in die DFB-Pokal was in 1953, toe die kwarteindstryd gehaal is, waar die klub met 2-1 deur SV Waldhof Mannheim verslaan is. Amptelike klubwerf The Abseits Guide to German Soccer


ETSV Weiche Flensburg is 'n sportklub uit Flensburg in die deelstaat Sleeswyk-Holstein in Duitsland. Behalwe sokker, het die klub ook onder meer afdelings vir judo, pluimbal, swem, gimnastiek, vlugbal en tafeltennis. Weiche is 'n stadsdeel van Flensburg. Die klub is in 1930 gestig as ESV Weiche e.V. von 1930. In 1972 is daar met TSV Weiche-West e.V. von 1949 saamgesmelt om die huidige klub te vorm. Die klub het in die laat 1970’s bekendheid verwerf deurdat sy handbalafdeling tussen 1977 en 1990 saam met die handbalafdeling van die buurklub Handewitter SV ’n gesamentlike span op die been gebring het wat meegeding het onder die naam SG Weiche-Handewitt (volledige naam: Spielgemeinschaft der Handballabteilungen des Handewitter SV und des ETSV Flensburg-Weiche) en groot sukses behaal het, onder meer in die handbal-Bundesliga. Amptelike klubwerf Geargiveer 19 Januarie 2010 op Wayback Machine


Christiana is 'n dorp in die suidweste van Noordwes op die oewer van die Vaalrivier. Die dorp het sy bestaan te danke aan diamante. Weens baie dispute oor grondbesit in die onderste lope van die Vaalrivier, het die regering in 1870 besluit om 'n dorp te stig op die plaas Zoutpansdrif en die eerste woonerwe is verkoop. Dit is vernoem na die dogter van die Voortrekkerleier Andries Pretorius, wat die rivier hier oorgesteek het. Twee jaar later is diamante ook in die spoelgruis van die Vaalrivier by Christiana ontdek wat tot nog 'n diamantstormloop gelei het. Die stormloop het ook gou tot 'n einde gekom. Die distrik is 1 900 km² groot. Die produksie van beesvleis, mielies, sorghum, grondbone en katoen is die belangrikste ekonomiese bedrywighede. Dit is vandag 'n belangrike boerderysentrum, veral weens die nabyheid van die Vaalharts-besproeiingskema. Die N12 nasionale pad gaan deur Christiana. Die Rob Ferreira-natuurreservaat en vakansieoord is ongeveer 6 km noordoos van die dorp. Die mineraalfonteine se water is louwarm (36,7°C). Christiana is ook die eerste dorp waar die Britse magte die Transvaalse grens oorgesteek het tydens die Tweede Vryheidsoorlog.


Zaosie (Belarussies Завоссе, Завосьсе Zavosse) is 'n dorp in Belarus, sowat 100 kilometer suid van die Litause hoofstad Vilnius. In administratiewe opsig maak dit deel uit van die voblast Brest en die rajon Baranawitsji. Die belangrikste besienswaardigheid is die landgoed wat vroeër in besit van die Mickiewicz-gesin was. Dit word algemeen as die geboorteplek van Pole se nasionale digter Adam Mickiewicz (1798–1855) beskou, alhoewel sy geboortesertifikaat nie presies na dié plek verwys nie. Mickiewicz Adam Bernard Geargiveer 20 September 2011 op Wayback Machine, in: Internetowa encyklopedia PWN Ksawery Pruszyński: Opowieść o Mickiewiczu. Warskou: Spółdzielnia Wydawnicza "Czytelnik" 1998, bl. 7-8 Wikimedia Commons het meer media in die kategorie Zaosie, Belarus.


Chereé (gebore Cheree Desiree Large op 27 Mei 1979) is 'n Afrikaanse country-sangeres. Haar debuutalbum, Chereé, is in 1999 uitgegee. Van haar treffers sluit in Mamma, Jy het my Hart Gesteel en Dertig Dae In Die Somer. Sy is op 4 April 2010 met haar verloofde en medesanger Wynand Strydom in die eg verbind. 1999: Chereé 2002: Smile 2005: Mamma 2009: In my drome 2007: Dit is ons lewe, saam met Wynand Strydom 2007: Country Girl Wynand & Chereé Die lewe is Soos 'n liedjie "www.cheree.co.za". Geargiveer vanaf die oorspronklike op 10 Maart 2009. Besoek op 30 Maart 2010. 'n Liefde soos in drome Geargiveer 27 April 2020 op Wayback Machine, jouwêreld e-tydskrif, Februarie 2010, Jaargang 2 Uitgawe 7. Lys van Suid-Afrikaanse musikale kunstenaars Amptelike webwerf Musiekhuis Suid Afrikaanse Kunstenaars


Die Egeïese See (Grieks: Αιγαίο Πέλαγος, [eˈʝeo ˈpelaɣos], luister (hulp·inligting); Turks: Ege Denizi, [e̞ɟe̞ de̞n̪iz̪i]) is die deel van die Middellandse See tussen Griekeland in die weste, Turkye in die ooste en Kreta in die suide. In die noorde word dit verbind met die See van Marmara, en uiteindelik die Swartsee, deur onderskeidelik die Dardanelle en Bosporus. Die see was aanvanklik bekend as Archipelago (in antieke Grieks: Αρχιπέλαγος). Die betekenis van hierdie naam het intussen verander en verwys tans na die Egeïese eilande in dié see, en meer algemeen na enige eilandgroep. Die belangrikste nedersettings aan die see is Athene, Heraklion, Rhodosstad en Thessaloniki in Griekeland asook Izmir in Turkye. Van die belangrikste riviere wat in dié see uitmond, is die Maritsa. Van die eilande in die Egeïese See sluit in Delos, Dodekanese, Kreta, Kuklade, Lesbos en Rhodos. Hierdie artikel is merendeels vertaal vanaf die Engelse Wikipedia-artikel en:Aegean Sea Wikimedia Commons het meer media in die kategorie Egeïese See. (en) "Aegean Sea". Encyclopædia Britannica.


Die Yeni-moskee, Nuwe Moskee of Moskee van die Valide Sultan (Turks: Yeni Cami of Yeni Valide Camii) is ’n Ottomaanse keiserlike moskee in die Eminönü-distrik van Istanboel, Turkye. Dit is aan die Goue Horing geleë aan die suidpunt van die Galata-brug. Dit is een van die stad se bekendste bakens. Bouwerk aan die moskee het in 1597 begin op bevel van Safiye Sultan, die vrou van sultan Murat III. Die oorspronklike argitek was Davut Aga, ’n leerling van die groot Mimar Sinan. Davut Aga is egter in 1599 dood en is vervang met Dalgic Ahmed Cavus. Die projek is aan bande gelê deur politieke ontevredenheid en die ligging en geldelike implikasies het gelei tot ontevredenheid in die hof. Die Eminönü-buurt was die stad se voorste handelsentrum en die tuiste van ’n hoofsaaklik Joodse gemeenskap. Deur die moskee daar te plaas, het Safiye Sultan gehoop om die Islamitiese invloedsfeer uit te brei en voordeel te trek uit die groeiende ontevredenheid onder plaaslike en oorsese handelaars oor die toenemende mag en invloed van hul Joodse eweknieë. Die hoë koste van die projek het egter groot kritiek ontlok.


Karaköy, die moderne naam van die antieke Galata, is ’n kommersiële buurt van die Beyoğlu-distrik in Istanboel, Turkye. Dit is in die noordelike, Europese deel aan die Goue Horing geleë. Karaköy is een van die oudste distrikte van die stad en is vandag ’n kommersiële en vervoersentrum. Die Galata-brug verbind Karaköy met Eminönü in die suidweste, Tersane-straat met Azapkapı in die weste, Voyvoda-straat met Şişhane in die noordweste, die steil Yüksek Kaldırım-straat met Beyoğlu in die noorde, en Kemeraltı- en Necatibey-straat met Tophane in die noordooste. Hierdie artikel is ’n saadjie. Voel vry om Wikipedia te help deur dit uit te brei.


Die jaar 2019 was 'n gewone jaar wat volgens die Gregoriaanse kalender op 'n Dinsdag begin het. Dis was die 19de jaar van die 21ste eeu n.C. Soos ander gewone jare het die jaar 12 maande, 52 weke en 365 dae gehad. 1 Januarie – Roemenië neem die voorsitterskap van die Europese Unie by Oostenryk oor. 12 Februarie – Masedonië verander sy naam na Noord-Masedonië, wat 'n dekadelange geskil met Griekeland beëindig en die weg baan vir sy integrasie in NAVO en die Europese Unie. 10 Maart – Ethiopian Airlines Vlug 302, 'n Boeing 737 MAX 8 op pad na Nairobi, verongeluk kort na opstyging van Addis Abeba. Al 157 mense aan boord sterf. Wêreldwyd word alle Boeing 737 MAX-vliegtuie uit diens gestel. 15 Maart – 51 mense sterf in 'n skietaanval op twee moskees tydens die Vrydaggebed in Christchurch, Nieu-Seeland. 20 Maart – Verkiesings vir die Nederlandse Provinsiale State. 23 Maart – Die hoofstad van Kasakstan, Astana, word na Noer-Soeltan herdoop. 9 April – Verkiesings vir die 21ste Knesset in Israel. 15 April – Brand in die Notre-Dame van Parys.


Die singswaan (Cygnus cygnus) is groot swaan wat in die Noordelike halfrond aangetref word. Hierdie swane het 'n verspreiding wat strek van Ysland in die weste, tot Noord-Skandinawië en Finland en selfs verder oos, deur Rusland en Siberië, tot by die Kamchatka-skiereiland, op die Commander-eilande en in Anadyr. Alhoewel geensins algemeen nie, kan enkele voëls ook in Skotland, Ierland, Indië, China en Japan aangetref word. Singswane het 'n spierwit veredos met 'n lang nek. Hul snawel is, soos ook by die Bewick- en fluitswaan, swart met geel merke by die basis, alhoewel die geel merke by die basis baie meer opmerklik is by die singswaan. Hierdie swane het 'n harde roep: 'n beuelgeskal wat uit twee note bestaan, die tweede noot hoër as die eerste. Hul dieet bestaan hoofsaaklik uit waterplante, klein diertjies (soos wurms, waterinsekte en varswaterslakke) en lê- of drywende korrels vir hoenders en eende. Singswane volg 'n seremonie wanneer hulle mekaar die hof maak: die paar swem na mekaar toe, terwyl hulle hul onderlywe uit die water lig, met hul vlerke klap en hulle koppe en nekke na bo strek.


Mdlani was 'n Zoeloekoning. Sy voorganger was Koning Nkosinkulu. Koning Luzumana sal hom later opvolg. Hierdie artikel is ’n saadjie. Voel vry om Wikipedia te help deur dit uit te brei.


Phunga kaGumede was 'n Zoeloekoning in die 18de eeu. Hy was die seun van Gumede kaZulu. Hy is volgens oorlewering deur sy tweelingbroer, Mageba kaGumede, opgevolg. Hierdie artikel is ’n saadjie. Voel vry om Wikipedia te help deur dit uit te brei.


Die ossewa was 'n tradisionele vervoermiddel, veral in Suidelike Afrika, maar ook in Nieu-Seeland en Australië waar dit as die "bullock wagon" bekend gestaan het. Die eerste aangetekende gebruik van 'n ossewa was in ongeveer 1670, maar ossewaens is tot in moderne tye saam met karre ingespan. Ossewaens word tipies deur 'n span osse, wat in pare ingeharnas is, getrek. Dit het veroorsaak dat die ossewa 'n baie groot draaisirkel het. Die gevolg hiervan kan gesien word in die breë boulevards van stede soos Bulawayo (Zimbabwe) wat 40 meter wyd is en Grahamstad (Oos-Kaap) wat "breed genoeg is om 'n ossewa in te draai". Die wa self word van verskillende soorte hout gemaak, met die vellings van die wiele wat met bande van yster beslaan is. Sedert die middel van die 19de eeu is die asse ook van yster gemaak. Die agterwiele is gewoonlik heelwat groter as die voorstes en is stewig vas aan die bak van die voertuig. Die voorwiele is gewoonlik groter in deursnee as wat die grondhoogte onder die bak van die voertuig is.


Die gryskopgans (Chloephaga poliocephala) is 'n grootgans wat in die bergagtige gebiede van Suid-Amerika voorkom, hoofsaaklik Argentinië, Chili en die Andesbergstreek. Die mannetjies en wyfies het 'n eenderse veredos en hierdie spesie kan maklik uitgeken word aan sy grys kop en rooi hals en bo-rug, met wit-en-swart gestreepde onderlyf. Gryskopganse kan maklik mak gemaak word. Hul dieet bestaan hoofsaaklik uit gras, maar hulle sal ook klein hoeveelhede lêkorrels vir hoenders en eende vreet. Gryskopganse broei tussen Oktober en Januarie. Hulle bou hul nes op die grond, tussen lang gras waar dit goed weggesteek word. Die wyfie lê vier tot ses eiers wat na 30 dae uitbroei. Die kuikens is self na twee tot drie jaar broeigereed. BirdLife International (2004). Chloephaga poliocephala. 2006 IUBN-rooilys van bedreigde spesies. Internasionale Unie vir die Bewaring van die Natuur 2006. Verkry op 11 Mei 2006. Hilko Insel, (2005): Eksotiese Watervoëls. LAPA Uitgewers, Pretoria. ISBN 0799334286


'n Balansstaat, ook bekend as 'n "Staat van Finansiële Posisie", is 'n komponent van Finansiële State. Die Balansstaat word gebruik om die finansiële posisie van die entiteit aan te dui soos op die datum van verslagdoening. Normaalweg toon dit ook vergelykende syfers van die vorige verslagdoeningsdatum. 'n Balansstaat bestaan uit 3 hoof afdelings/komponente naamlik: Bates Ekwiteit Laste Elke hoof afdeling word dan verder opgedeel in sub-afdelings. Hierdie sub-afdelings is as volg: Vir Bates: Nie-bedryfsbates Bedryfsbates Vir Ekwiteit: Verdeelbare reserwes Nie-verdeelbare reserwes Vir Laste: Nie-bedryfslaste Bedryfslaste 'n Totaal word by elke hoof en sub-afdeling bepaal. Die totale Ekwiteit plus Laste word ook gewoonlik bereken. Hierdie totaal moet ooreenstem met die totale Bates vir die Balansstaat om te balanseer. Dit kan ook in die volgende formule uitgedruk word: Bates = Ekwiteit + Laste


Rian Malan (gebore 1954 in Johannesburg) is 'n Suid-Afrikaanse skrywer, joernalis, dokumenteerder en liedjieskrywer van Afrikaner afkoms. Hy het bekendheid verwerf met sy outobiografiese roman My Traitor's Heart, wat soos die meeste van sy werke oor die Suid-Afrikaanse samelewing in 'n historiese en kontemporêre perspektief handel, en wat op rasseverhoudinge fokus. As 'n joernalis het hy vir groot koerante in Suid-Afrika, Groot-Brittanje en die VSA geskryf. Malan het in 'n middel-klas en pro-apartheid Afrikaner-gesin in 'n blanke voorstad van Johannesburg grootgeword. Hy het beskryf hoe hy as tiener 'n rockgroep gestig het wat met swart kunstenaars geassosieer het en hoe hy teen die apartheid-stelsel wou rebelleer terwyl hy nog weinig interaksie met swart mense gehad het. Om diensplig te vermy, wat daai tyd vir wit mans verpligtend was, trek hy in 1977 na Los Angeles waar hy as joernalis begin werk. Met sy terugkeer na Suid-Afrika in die 1980's skryf hy sy memoires, My Traitor's Heart waarin hy vertel van sy kinderdae in Suid-Afrika en waarin hy rasseverhoudinge verken deur prominente moordgevalle te beskryf.


Ekwiteit is die totale belang gehou deur aandeelhouers in 'n entiteit. Dit is die balanserende syfer op die Balansstaat tussen Bates en Laste. Gewoonlik is die balans van ekwiteit nie gelyk aan die waarde van die onderliggende aandele nie en indien dit gebeur is dit gewoonlik bloot per toeval. Die rede hiervoor is die effek van intern gegenereerde klandisiewaarde wat volgens rekeningkundige standaarde nie as 'n bate erken kan word nie. Die waarde van die aandele word ook deur markomstandighede, risiko's ens. beïnvloed wat nie met ekwiteit in ag geneem kan word nie. Ekwiteit kan bereken word as volg: Ekwiteit = Bates - Laste. Dit kan dus beskou word as die netto batewaarde van die entiteit wat na die aandeelhouers toekom indien al die laste afgelos word. Ekwiteit bestaan gewoonlik uit verdeelbare en nie-verdeelbare reserwes. Verdeelbare reserwes is enige reserwes wat aan die aandeelhouers uitgekeer kan word by wyse van 'n dividend. Verdeelbare reserwes kan items insluit soos Behoue Verdienste. Nie-verdeelbare reserwes is enige reserwes wat nie aan die aandeelhouers uitgekeer kan word nie. Die uitkering van hierdie reserwes kan beperk word deur wetgewing of deur die entiteit se beleid.


Millingen aan de Rijn is ’n dorp in die munisipaliteit Berg en Dal in die provinsie Gelderland in Nederland. Dit lê teen die grens met die Duitse deelstaat Noordryn-Wesfale. Die gebied het sowat 6 000 inwoners (2010) en beslaan ’n oppervlakte van 10 km². Millingen aan de Rijn lê oostelik van die stad Nijmegen en suidelik van die Ryn (eintlik die Bijlandsch Kanaal). Na die ooste lê die Duitse dorp Bimmen van die munisipaliteit Kleef. (nl) Amptelike webwerf van die dorp Ligging: 51°51′49.17″N 6°2′48.06″O / 51.8636583°N 6.0466833°O / 51.8636583; 6.0466833 Hierdie artikel is ’n saadjie. Voel vry om Wikipedia te help deur dit uit te brei.


Die term "kalifaat" (van Arabies خلافة khilāfa) verwys na die eerste regeringstelsels in Islam en verteenwoordig die politieke mag en eenheid van die Moslemwêreld. Aanvanklik is dit gelei deur die dissipels van Mohammed as 'n voortsetting van die politieke mag wat gevestig is deur die profeet bekend as Alawitiese kalifat in die streek van Rojava Die kalief, of staatshoof, was dikwels bekend as Amir al-Mu'minin (أمير المؤمنين), "Aanvoerder van die Gelowiges". Mohammed het Medina sy hoofstad gemaak en ná sy dood het dit die hoofstad gebly vir die res van die rasjidoen-tydperk. Die eerste vier kaliefs was die sogenaamde "reggeleide" kaliefs: Aboe Bakr As-Siddiq, Omar ibn al-Khattab, Oethman ibn Affan en Ali ibn Abi Talib. Hierna is die kalifaat opgeëis deur verskeie dinastieë, soos die Omajjadiese, die Abbasidiese en die Ottomaanse Kalifaat, en vir kort periodes deur ander mededingende dinastieë in Noord-Afrika. Mustafa Kemal Atatürk het die laaste kalifaat, die Ottomaanse Kalifaat, in 1924 amptelik afgeskaf en die Republiek van Turkye gestig. Hier volg 'n lys van reggeleide kaliefs: Hy was Mohammed se direkte opvolger en dus die eerste kalief.


Wys en klik is die aksie waar 'n rekenaargebruiker die wyser beweeg na 'n spesifieke posisie op die skerm ("wys") en met die muisknoppie of enige ander wystoestel (bv. 'n grafiese tablet, sleutelbord of speelstang) "klik". 'n Voorbeeld is in hipermedia, waar gebruikers op hiperskakels klik om van een dokument na 'n ander te gaan. Fitt se wet kan gebruik word om die tyd te bereken wat nodig is vir 'n wys-en-klik-aksie, T = a + b log 2  ( 1 + D W ) {\displaystyle T=a+b\log _{2}{\Bigg (}1+{\frac {D}{W}}{\Bigg )}} waar: T die gemiddelde tyd is wat dit neem om die beweging uit te voer. a die begin/stop-tyd voorstel en b die inherente spoed van die toestel. D die afstand is van die beginpunt tot die teikenposisie. W die wydte van die teiken is gemeet aan die as van die beweging. In 1984 het Apple 'n nuwe bedryfstelsel bekend gestel wat van wys-en-klik gebruik maak.


'n Vloeistof word beskou as een van die drie klassieke toestande van materie. Net soos 'n gas, kan 'n vloeistof vryelik vloei en die vorm van 'n houer aanneem, maar soos 'n vastestof weerstaan dit samepersing. Anders as 'n gas, sal 'n vloeistof nie op so 'n wyse versprei dat dit die hele ruimte van die houer vul nie, en handhaaf ook 'n redelike konstante digtheid. 'n Unieke eienskap van die vloeistof fase is oppervlaktespanning, wat lei tot die verskynsel van benatting . Die digtheid van 'n vloeistof is gewoonlik na-aan dié van 'n vastestof, maar egter baie hoër as dié van 'n gas. Juis daarom word beide vloeistof en vastestof benoem as gekondenseerde materie. Omdat vloeibaarheid 'n gemene eienskap van vloeistowwe en gasse is, word daar na albei verwys as vloeiers. 'n Vloeistof is een van die drie primêre toestande van materie, saam met onder andere vastestof en gas. 'n Vloeistof is ook 'n vloeier. Anders as 'n vastestof, het die molekules in 'n vloeistof 'n groter mate van vryheid om te beweeg.


Palts-Neumarkt (Duits: Pfalz-Neumarkt) was ’n onderafdeling van die Wittelsbach-dinastie van die Duitse Palts. Die lyn is ná die dood van Rupert van Duitsland in 1410 verdeel in vier lyne: Palts-Neumarkt, Palts-Simmern, Palts-Mosbach en die keurvorstelike lyn met die hoofstad Heidelberg. Palts-Neumarkt het gedy onder Rupert se seun, Johann van Palts-Neumarkt (1383–1443). Uit sy huwelik met Katharina van Pommere-Stolp is Christoffel van Beiere gebore, wat oor Denemarke, Swede en Noorweë geheers het. Met Christoffel se dood het die lyn uitgesterf en het dit in die besit gekom van die lyn Palts-Mosbach, wat toe die Palts-Mosbach-Neumarkt geword het. Hierdie artikel is merendeels vertaal vanaf die Engelse Wikipedia-artikel en:House of Palatinate-Neumarkt Hierdie artikel is ’n saadjie. Voel vry om Wikipedia te help deur dit uit te brei.


Vir die latere seun van Knoet die Grote sien Hartaknoet. Hartaknoet (gebore omstreeks 890 – 940) was ’n legendariese koning van Denemarke. Hy word in bronne genoem die seun van óf ene "Sven" óf die halfmitiese Wiking Sigurd Slang-in-die-Oog, wat ’n seun van die legendariese Ragnar Lodbrok was. Sommige historici meen Hartaknoet was ’n kleinseun van Sigurd en nie ’n seun nie. Volgens Adam van Bremen is Denemarke deur die Swede onder Olaf en sy twee seuns met geweld oorgeneem en so het die Huis van Olaf in Denemarke ontstaan. Ná Olaf se dood het sy seuns regeer. Hulle is opgevolg deur Sigtrygg. Volgens Adam het Hartaknoet van "Noordmannië", die land van die "Noordmanne" (waarmee hy dalk óf Noorweë óf Normandië bedoel het), gekom en die jong koning se bewind oorgeneem. Hy het daarna 30 jaar lank regeer. Uit ander bronne lei sommige historici egter af dat Sigtrygg se pa, Gnupa, veel later nog oor minstens ’n deel van Denemarke regeer het. Adam is die enigste bron wat Hartaknoet noem.


Die Franse oorsese gebied Mayotte het geen amptelike vlag nie en gebruik die vlag van Frankryk as vlag. Die eiland het wel, soos die ander eilande in die Comore ’n eie onderskeidende vlag. Amptelike vlag van die eiland (en) Mayotte by Flags of the World. Vlag van die Comore-eilande


UAB Druskininkų Rasa (letterlik "Druskininkaise dou") is 'n beduidende Litause vervaardiger van gebottelde natuurlike mineraalwater, PET-plastiekbottels en plastiekhouers asook 'n verskaffer van logistieke dienste. Die onderneming is in 1999 in die Suid-Litause badoord Druskininkai gestig, alhoewel mineraalwater uit die plaaslike bron reeds vroeër hier gebottel is. Die eerste verwysings na Litause mineraalwater, waaronder dié in Druskininkai, dateer uit die Middeleeue. Die webtuiste van UAB Druskininkų Rasa Geargiveer 25 September 2009 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Erik I van Denemarke of Erik die Goeie (Deens: Erik Ejegod; omstreeks 1060, Slangerup, Denemarke – 10 Julie 1103, Ciprus) was van sy broer Olaf I se dood in 1095 koning van Denemarke. Hy was die seun van Sven I en sy vrou, Gunhild Sveinsdotter. Hy het getrou met Boedil Thurgotsdatter. Hy is gebore in Slangerup, Denemarke. Tydens die bewind van sy halfbroer Knoet IV van Denemarke het hy hom ywerig ondersteun. Hy het egter op die koninklike plaas gebly toe Knoet na Odense gereis het waar hy vermoor is. Ná sy dood het Erik gevlug. Olaf is gekies as koning van Denemarke, maar hy het net ’n kort rukkie regeer. Daarna is Erik as koning gekies. Erik was gewild onder sy onderdane en die droogtes tydens Olaf se dood het gewyk. Baie het dit gesien as ’n teken van God dat Erik die regte koning vir Denemarke was. Hy was ’n luidrugtige man wat gehou het van partytjies. Hy was ’n sterk ondersteuner van koninklike mag, maar was ’n goeie diplomaat wat enige botsings met die boere vermy het. Hy het hardhandig opgetree teenoor diewe en seerowers.


Erik II Emune of Erik die Onvergeetlike (omstreeks 1090 – 18 Julie 1137) was van 1134 tot 1137 koning van Denemarke. Hy was ’n buite-egtelike seun van Erik I van Denemarke. Erik het getrou met Malmfred, die dogter van grootprins Mstislaf van Kiëf-Roes en prinses Christine van Swede. Die latere koning Sven III van Denemarke was Erik se buite-egtelike seun. Nadat koning Niels se seun, Magnus die Sterke, Erik se halfbroer Knoet Lavard, die Graaf van Sleeswyk, vermoor het, het ’n burgeroorlog ontstaan toe Erik probeer om Knoet se dood te wreek en die troon vir homself te verseker. Die kerk en die grootste deel van Denemarke het koning Niels egter steeds gesteun en Erik moes in 1134 na Swede vlug. Toe Niels en Magnus in die somer van daardie jaar in Swede land om met Erik klaar te speel, is hulle verras deur ’n kontingent Duitse soldate en verslaan. Magnus is in die geveg dood, maar Niels het ontsnap en na Sleeswyk gereis, waar hy deur die inwoners vermoor is. Erik is daarna as koning gekies.


Waldemar II, Waldemar die Seëvierende of Waldemar die Veroweraar (Deens: Valdemar Sejr; 9 Mei of 28 Junie 1170 – 28 Maart 1241) was van 12 November 1202 tot met sy dood in 1241 koning van Denemarke. Die bynaam Sejr het later ontstaan en is nie in sy leeftyd gebruik nie. Hy was die tweede oudste seun van koning Waldemar die Grote en Sofia van Minsk. Hy was net 12 jaar oud toe sy pa dood is. Hy het die Hertog van Suid-Jutland geword, maar was te jonk om te regeer. Biskop Waldemar van Denemarke is aangestel om die seun se regent te wees tot hy meerderjarig was. Biskop Waldemar was ambisieus en het onder die Duitse adel steun teen die koning begin werf. Onder die voorwendsel dat hy die seun se belange op die hart dra, het hy met graaf Adolph III van Holstein saamgesweer om Waldemar se oudste broer, koning Knoet VI, se bewind omver te werp sodat hy self kon koning word. Die jong Waldemar het in 1192 gevra om die biskop te spreek en toe die magtige biskop arriveer, het die seun hom laat arresteer en hom in kettings vir 13 jaar na Noord-Seeland gestuur.


Ariarathes IV Eusebes (Grieks: Ἀριαράθης Εὐσεϐής) was van 220 v.C tot 163 v.C koning van Kappadosië. Hy was die seun van koning Ariarathes III en was nog ’n kind toe hy die troon bestyg het. Hy het sowat 57 jaar lank regeer. Hy was getroud met Antiochis, die dogter van Antiochus III van Sirië en het sy skoonpa gehelp in sy oorlog teen die Romeinse Republiek. Ná Antiochus se nederlaag teen die Romeine in 190 v.C., het Ariarathes in 188 v.C. vrede gevra. Hy het dit op gunstige voorwaardes gekry omdat sy dogter Stratonice verloof was aan Eumenes II, die koning van Pergamon, ’n bondgenoot van die Romeine. Sy is later met hom getroud. In 183 v.C. tot 179 v.C. het Ariarathes vir Eumenes gehelp in sy oorlog teen die koning van Pontus. Volgens oorlewering het Antiochis aanvanklik geen kinders vir Ariarathes gebaar nie en toe voorgegee sy het die lewe aan twee seuns geskenk. Hulle is Ariarathes en Orophernes genoem. Daarna het sy egter twee dogters en ’n seun, Mithridates (die latere Ariarathes V) by haar man gehad.


Ariarathes V Eusebes Filopator (Grieks: Ἀριαράθης Εὐσεβής Φιλοπάτωρ) was van 163 v.C tot 130 v.C koning van Kappadosië. Hy is aanvanklik Mithridates genoem en was die seun van sy voorganger, Ariarathes IV. Hy het 33 jaar lank regeer. Ariarathes was bekend vir sy goeie karakter en belangstelling in filosofie en die kunste. Hy is waarskynlik in Athene opgevoed waar hy oënskynlik bevriend geraak het met die toekomstige koning Attalus II. Nadat hy ’n huwelik met die suster van Demetrius I, wat deur die Romeinse Republiek voorgestaan is, van die hand gewys het, het laasgenoemde oorlog teen hom gemaak. Een van sy vals broers, Orophernes, het na vore getree as aanspraakmaker op die troon. Ariarathes is omstreeks 158 v.C. van die troon gesit en het na Rome gevlug. Die Romeine het hom teruggeplaas op die troon, maar Orophernes toegelaat om saam met hom te regeer. Die gesamentlike heerskappy het blykbaar nie lank gehou nie. Kort daarna word Ariarathes as die enigste koning genoem. In 154 v.C. het Ariarathes die koning van Pergamon, Attalus II, gehelp in sy oorlog teen Bitinië en het sy seun Demetrius gestuur as bevelvoerder.


Ariobarzanes III Eusebes Filoromanus (Grieks: Ἀριοϐαρζάνης Εὐσεϐής Φιλορώμαιος) was van 51 v.C tot 42 v.C koning van Kappadosië. Die senaat van die Romeinse Republiek het ingestem dat hy sy pa, Ariobarzanes II, opvolg. Cicero, die goewerneur van Silisië, het opgemerk dat hy omring is deur vyande, onder wie sy ma, Athenais van Pontus. Hy het Pompeius van Rome aanvanklik gesteun ondanks die koste en het sy posisie behou nadat Julius Caesar die burgeroorlog in Rome gewen het. Hy het selfs ’n stuk grond bygekry. Die Romeinse bevryder Gaius Cassius Longinus het Ariobarzanes in 42 v.C. tereggestel omdat hy nie groter Romeinse inmenging in sy koninkryk wou duld nie. Spawforth, Antony (1996). The Oxford Classical Dictionary. Oxford University Press. Hierdie artikel is vertaal vanuit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Masvingo is 'n gemeente van die Nederduitse Gereformeerde Kerk in Zimbabwe wat, sedert die ontbinding van die Sinode van Midde-Afrika, deel is van die Ring van Midde-Afrika, Noordelike Sinode. Die belydende lidmate het in 1989 nog 166 getel, maar teen 2009 tot 42 afgeneem, toe die gemeente ook vakant was. In 2015 was die gemeente steeds vakant, maar die lidmaattal het afgeneem tot 35 belydende en vyf dooplidmate. Die gemeente is die eerste keer in 1895 gestig. Luidens die oudste notule het ds. Pieter Adam Strasheim, destyds leraar van die NG gemeente Wynberg, op 7 Maart daardie jaar opdrag gekry om te gaan "als verteenwoordiger onzer Kerk in Mashonaland om onze verstrooide leden aldaar te bezoeken, ze waar mogelijk tot eene gemeente te vormen". Volgens sy verslag is Fort Victoria Masvingo op 16 November 1895 as die vierde oudste gemeente in Rhodesië gestig. Die eerste kerkraadsvergadering is reeds op 24 Junie 1895 gehou. Op die tweede kerkraadsvergadering, 5 Julie 1895, word besluit: "De manslidmaten op te roepen tot eene vergadering op Maandag, 8 Julie 1895 ten einde 2 broeders te kiezen die tezamen (by afwesigheid van ds. Strasheim) met den Eerw.


Die NG gemeente Caledon is in 1811 as agtste gemeente van die Nederduitse Gereformeerde Kerk gestig. Godsdienstige ingesetenes van die streek wat destyds "het Zwartberg" of "het warme Bad" genoem is, kon weens die verre afstand en gevaarlike pad net een keer per jaar na Swellendam gaan – die gemeente waaronder Caledon toe nog geval het – en daarom rig W. Wessels, P.L. de Bruyn, J.R. Maree en H.J. Swart 'n versoek aan die regering en vra verlof om 'n kerk te bou waartoe hulle na vermoë soveel moontlik sal help bydra. Die regering het op 21 Desember 1810 die plaas waar die warmbad is, van J. Rademan vir 10 000 rds. aangekoop en erwe verkoop. Op 27 Mei 1811 is die eerste kerkraadslede deur die adjunk-landdros benoem en deur die regering goedgekeur. Ds. M.C. Vos, een van die eerste Afrikaners wat predikant geword het en in Europa, Afrika en Asië gearbei het, is as predikant benoem. Toe hy in Mei 1811 sy dienswerk aanvaar, was daar nog geen kerkgebou of pastorie nie.


Die NG gemeente Vergenoeg was die oudste gemeente van die Nederduitse Gereformeerde Kerk in Kenia. Na die Anglo-Boereoorlog het 'n groot aantal Afrikaners hulle vaderland verlaat en hulle in die destydse Duits-Oosgebied (Tanzanië) en Brits-Oosgebied (Kenia) gaan vestig. Moontlik het hulle nie kans gesien om op die puin van die oorlog opnuut te begin nie, selfs al het sommige hulle dan ook in 'n ander vesting van die veroweraar gaan vestig. Die trek na die noorde het 'n bootreis na Mombasa, 'n meer as 640 km lange treinreis na Nakuru en dan 'n reis per ossewa na die gebied op die hoogland, wat vir boere uitgesit is, behels. Terwyl die grootste trek in 1908 op Nakuru gestaan het, het 'n afvaardiging van die Transvaalse Kerk, bestaande uit di. N.H.C. Theunissen van Standerton en J.M. Louw van Boksburg Oos-Afrika besoek. Louw het op 29 Augustus tydens 'n vergadering van belanghebbendes op die plaas van ene mnr. Arnoldi, wat hom reeds vroeër hier kom vestig het, as voorsitter opgetree en in opdrag van die Moderatuur oorgegaan tot die stigting van 'n nuwe gemeente van die Transvaalse Kerk, naamlik Vergenoeg.


Sonlig is in die breë sin van die woord die totale frekwensiespektrum wat deur die son uitgestraal word. Op aarde word sonlig deur die atmosfeer gefilter en word sonlig waargeneem as daglig wanneer die son bo die horison is. As die direkte sonstraling nie deur wolke bedek word nie, word die sonlig as sonskyn waargeneem wat 'n kombinasie van helder lig en warmtesstraling is. Die Wêreld Meteorologiese Organisasie gebruik die term "sonskyn duurte" om te verwys na die totale tyd waarop 'n gebied direkte straling van die son ontvang van meer as 120 watt per vierkante meter. Die ultraviolet straling in sonlig het positiewe en negatiewe effekte op gesondheid omdat dit beide 'n voorvereiste vir die sintese van vitamin D3( positief) en 'n mutageen( negatief) is. Sonlig neem omtrent 8.3 minute om die aarde te bereik vanaf die son se oppervlakte. 'n Foton wat by die middel van die son begin kan 10 000 tot 170 000 jaar neem om die son se oppervlakte te bereik. Dít nadat die foton elke keer van rigting verander het wanneer dit met 'n gelaaide deeltjie te doene gehad het.


Die nasionale vlag van die Bahamas is op 10 Julie 1973 amptelik in gebruik geneem. Die vlag vertoon ’n swart driehoek aan die vlagpaalkant met drie ewe wye horisontale bane in (van bo na onder) turkoois, geel en turkoois op die wapperkant. Die (swart) driehoek simboliseer die eenheid van die mense van die Bahamas in hul vasberadenheid om die hulpbronne van land en see te ontwikkel. Die kleur van die driehoek verteenwoordig die 300 000 inwoners van die Bahamas wat veral van Afrika afkomstig is. Die swart driehoek neem die totale wydte van die vlag in en dit is ’n gelyksydige driehoek. Koloniale vlag van die Bahamas, 1869 tot 1904 Koloniale vlag van die Bahamas, 1904 tot 1923 Koloniale vlag van die Bahamas, 1923 tot 1953 Koloniale vlag van die Bahamas, 1953 tot 1964 Koloniale vlag van die Bahamas, 1964 tot 1973 Siviele vaandel van die Bahamas Vaandel van die Vloot van die Bahamas se Reserwemagte Rondeau van die Lugmag van die Bahamas (en) Die Bahamas by Flags of the World. (en) Die Regering van die Bahamas (2007): Die Vlag van die Bahamas, URL besoek op 26 Junie 2007.


Philippus I of Filippus I (Grieks: Φίλιππος Α' ὁ Μακεδών), uit die Argeïese Dinastie, was van 640 tot 602 v.C. koning van Masedonië. Hy was die seun van Argaios I en die pa van Airopos I, wat hom ná sy dood opgevolg het. As koning was Philippus wys en dapper. Hy het verskeie aanvalle van die Illiriërs afgeweer, maar is eindelik in ’n oorlog teen hulle dood. Hierdie artikel is vertaal vanuit die Nederlandse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Kletsrym of rap is 'n musiekstyl wat deel is van die hip-hop-kultuur. Kletsrym verskil van die gesproke woord deurdat dit op musiek opgevoer word. 'n Persoon wat kletsrym beoefen, word 'n kletsrymer of rapper genoem. Die kletsrymer vertel 'n storie of dra 'n gedig op ritmiese wyse voor. Van die bekendste kletsrymers in Suid-Afrika is Jack Parow, HemelBesem en Die Antwoord. Hierdie artikel is ’n saadjie. Voel vry om Wikipedia te help deur dit uit te brei.


Mango Groove is 'n Afro-pop musiekgroep wat in 1983 in Johannesburg, Suid-Afrika gestig is. Die groep se hoofsanger is Claire Johnston. Hulle het reeds meer as 700,000 albums net in Suid-Afrika alleen verkoop, meestal met populêre treffers soos "Dance Some More", "Special Star", "Hometalk" en "Nice To See You". Op 21 September 2009 gee hulle 'n nuwe album, getiteld Bang The Drum, hulle eerste nuwe album in 14-jaar uit. Claire Johnston – hoofsanger Sipho Bhengu – tenoor saxofoon, stem Beulah Hashe – stem Banza Kgasoane – trompet Alan Lazar – sleutelbord, klavier George Lewis – kitaar John Leyden – baskitaar Marilyn Nokwe – stem Mduduzi Magwaza – alto saxofoon, fluit Phumzile Ntuli – stem Gavin Stevens – dromme, perkussie Mango Groove (1989) Hometalk (1990) Another Country (1993) The Best of Mango Groove (1994) Eat a Mango (1995) Dance Sum More...


Richardsbaai (Engels: Richards Bay) is 'n stad aan die noordooskus van KwaZulu-Natal, Suid-Afrika. Die dorp is in 1969 gestig. Die N2 nasionale pad gaan ongeveer 25 km vanaf die dorp verby. Richardsbaai is in 1879 vir die eerste keer as hawe gebruik tydens die Anglo-Zoeloe-oorlog toe sir Frederick Richards, kommandeur van die Kaapse vlootstasie, voorrade binne die baai afgelaai het vir die landsmagte wat teen die Zoeloes geveg het. Alhoewel die Zoeloes se naam Cwebeni (by die lagune) vir die dorp is, het dit bekend geraak as Richardsbaai na sir Frederick se landing. Een van die vroegste verwysings na Richardsbaai is in die skeepsjoernaal van Portugese seevaarders onderweg na Delagoabaai (Maputo). Hulle het dit Rio dos Peixes genoem - rivier van baie vis. Omdat die strandmeer van die Mhlatuzerivier so vlak was (op plekke maar 'n meter diep) is dit nooit as hawe gebruik nie, maar dit was 'n gewilde visvangplek. Die naam Richardsbaai het vir die eerste keer op Britse kaarte voorgekom na die oorlog tussen die Britte en die Zoeloes, toe die meer in 1879 as landingsplek vir voorraad aangewys is.


Ds. Thomas Duncan Moodie (4 September 1908 in distrik Heidelberg, Transvaal – vroeg Januarie 1978 in Kemptonpark) was leraar in die Nederduitse Gereformeerde Kerk, onder meer op Melsetter, die dorp wat sy grootvader gestig het. Moodie is in die distrik Heidelberg gebore en verlaat die skool ná st. 6 om op die Hoëveld te gaan boer. Toe hy hom later geroepe voel om predikant te word, begin hy met ’n korrespondensiekursus, maar weens die Groot Depressie moet hy sy heenkome in die goudmyne aan die Rand gaan soek. Eers in 1943 kan hy na die Universiteit van Pretoria gaan waar hy in 1947 die B.A.-graad verwerf. Sy teologiese opleiding kry hy aan die Kweekskool op Stellenbosch en word in 1951 op 43-jarige leeftyd gelegitimeer. Op 23 Februarie 1952 word hy in die Vrystaatse gemeente Petrus Steyn bevestig. In September 1958 word hy die eerste leraar van die NG gemeente Brenthurst, Brakpan, waar die gemeente onder sy leiding ’n kerk en pastorie oprig. In Junie 1964 gaan hy na Melsetter in die destydse Suid-Rhodesië, wat deur sy grootvader, Thomas Moodie, gestig het toe hy van 1891 – '92 leier was van die baanbreker-Moodietrek uit die Vrystaat na Gazaland.


WONDERboom is 'n Suid-Afrikaanse rock-musiekgroep van Johannesburg, Suid-Afrika met vier lede wat in 1996 gestig is. Martin Cito Otto (hoofsanger en fluit) Martin Schofield (kitaar, agtergrondstem) Wade Williams (baskitaar) Garth McLeod (dromme) Danny de Wet (gewese lid, dromme) City Of Gold Tell Someone Who Cares, 2003 DAVID GRESHAM Rewind, DAVID GRESHAM All The Hits + DVD, 2005 DAVID GRESHAM Hoekom?, 2004 AUTHENTIC IDEAS Isit?, 1997 WILDEBEEST Never Ever Ever.. EP, DAVID GRESHAM Lys van Suid-Afrikaanse musiekgroepe Wonderboom se amptelike webtuiste Wonderboom by die Suid-Afrikaanse "Rock Digest" Geargiveer 18 Julie 2006 op Wayback Machine


Daidalos of Daedalus (Grieks: Δαίδαλος; "handige werker") was in die Griekse mitologie ’n talentvolle vakman. Hy het twee seuns gehad, Ikaros en Iapuks, asook ’n susterskind wie se naam wissel. Daidalos het onder andere die Labirint op Kreta gebou waarin die Minotourus (halfman, halfbul) aangehou is en talle toestelle en stukke gereedskap uitgevind. Hy het later saam met sy seun Ikaros van Kreta ontsnap deur op vlerke wat hy van vere en was gemaak het weg te vlieg. Nadat koning Minos die troon van Kreta bestyg het, het hy met sy broers gestry oor die reg om te regeer. Minos het vir Poseidon gevra om vir hom ’n sneeuwit bul te stuur as ’n teken van sy goedkeuring. Hy moes die bul aan Poseidon offer, maar het besluit om dit eerder te hou omdat dit so mooi was. Om hom te straf het Poseidon Pasifaë, Minos se vrou, laat verlief raak op die bul. Sy het Daidalos gevra om vir haar ’n houtkoei te maak, waarin sy toe geklim het om met die bul te paar.


Hierdie artikel handel oor die verdedigingskompleks in Amerika. Vir die meetkundige vyfhoek, sien pentagoon. Die Pentagon is 'n gebou in Arlington County, Virginië, aan die grens van Washington, D.C. in die Verenigde State van Amerika. Die gebou is die hoofkwartier van die Amerikaanse Ministerie van Verdediging en die naam Pentagon word gereeld metonimies vir dié departement gebruik. Die naam verwys na die vyfhoekige vorm van die gebou. Hierdie artikel is ’n saadjie. Voel vry om Wikipedia te help deur dit uit te brei.


Acinonyx is 'n soogdiergenus uit die Felidae-familie. Dit is vandag dwarsoor Afrika en Asië verspreid, hoewel dit voorheen ook in Europa voorgekom het. Die jagluiperd is die enigste oorblywende spesies van hierdie genus. Wozencraft (1993) plaas die Acinonyx in hul eie eenstammige subfamilie, die Acinonychinae. Salles (1992), Johnson & O'Brien (1997), Bininda-Emonds et al. (1999), en Mattern & McLennan (2000) reken die Acinonyx, Puma concolor (Poema) , en Puma (= Herpailurus) yagouaroundi (Jaguarandi) as verteenwoordigers uit naverwante sustergroepe. Acinonyx aicha Geraads, 1997 † Acinonyx intermedius Thenius, 1954 † Acinonyx jubatus Schreber, 1775 – Jagluiperd Acinonyx kurteni Christiansen & Mazák, 2008 † Acinonyx pardinensis Croizet e Joubert, 1928 † Christiansen, J., and J.H. Mazák. 2008. A primitive Late Pliocene cheetah, and evolution of the cheetah lineage. Proceedings of the National Academy of Sciences. Aanlyn gepubliseer voor die druk daarvan op 29 Desember 2008, doi: 10.1073/pnas.0810435106.


Turaida (Duits: Treyden of Treiden, selde Thoraida) is 'n klein nedersetting en voormalige landgoed aan die oewer van die Gauja-rivier en wat sedert 1953 deel uitmaak van die stad Sigulda, Letland. Die naam beteken "Tuin van God". Die stadsdeel staan veral bekend vir die gelyknamige kasteel bo-oor die Gauja-vallei. Daar is ook ´n gelyknamige dorp met die naam Turaida in die distrik van Krimulda. Op bevel van aartsbiskop Albert van Riga het biskop Philipp von Ratzeburg in 1214 die kasteel Fredeland op die bouvalle van die Lyfse hoof Kaupo se ou houtvesting laat bou. Kaupo het 'n bondgenoot van die Duitse Orde geword en word in Letlandse legendes as "volksverraaier" beskryf. Die nuwe kasteel, wat later herdoop is tot Treyden (Lets: Turaida), was een van die grootstes van sy soort in Lyfland en het ook as 'n soort teengewig teen die Swaardbroederorde se vesting aan die teenoorliggende oewer gedien. Die kasteel was vervolgens deurgaans bewoon totdat dit in 1776 deur 'n brand vernietig is. Slegs die toring het gespaar gebly.


Akela is 'n spinnekopgenus waaronder drie springspinnekopspesies ingedeel word. Twee spesies kom in Sentraal- en Suid-Amerika voor, terwyl die derde een in Pakistan te vinde is. Die naam van die genus is vernoem na Akela, The Lone Wolf uit Rudyard Kipling se The Jungle Book. Ander Salticidae-genusse met Kipling se karaktername is Bagheera, Messua en Nagaina. Akela charlottae Peckham & Peckham, 1896 (Guatemala, Panama) Akela fulva Dyal, 1935 (Pakistan) Akela ruricola Galiano, 1999 (Brazil, Uruguay, Argentina) (en) Galiano, M.E. (1989). Nota oor die genera Admestina en Akela (Araneae, Salticidae). Bull. British Arachnol. Soc. 8(2): 49-50. Kenmerksketse van A. ruricola Geargiveer 17 Mei 2011 op Wayback Machine


Die Summer of Love was 'n maatskaplike fenomeen wat in die somer van 1967 ontwikkel het toe 100 000 mense in San Francisco se Haight-Ashbury-buurt vergader en 'n kulturele en politieke rebellie begin het. Terwyl daar ook byeenkomste van hippies in New York, Los Angeles, Philadelphia, Seattle, Portland, Washington, DC, Chicago, Montreal, Toronto, Vancouver en dwarsoor Europa plaasgevind het, het die hippie-rewolusie hom in San Francisco afgespeel - in 'n smeltkroes van musiek, psigo-aktiewe dwelmmiddels, seksuele vryheid, kreatiewe uitdrukking en politiek. Die Summer of Love was 'n beslissende moment in die 1960's waartydens die hippie-teenkultuur-beweging vir die eerste keer openbare aandag getrek het. Hierdie ongekende byeenkoms van jongmense word dikwels as 'n sosiale eksperiment beskou - veral weens die alternatiewe lewenstyle wat tydens die somer van 1967 en in die volgende jare algemeen voorgekom het. Hierdie lewenstyle het kommunale leefwyses; die vrye en gemeenskaplike gebruik van hulpbronne, dikwels deur vreemdelinge; en vrye liefde behels. Die gewelddadigste onluste in Amerikaanse stede ooit, wat in dieselfde somer uitgebreek het, het met die bogenoemde vreedsame gebeure gekontrasteer.


Die Sentrale mark van Riga (Lets: Rīgas Centrāltirgus) in die Letlandse hoofstad is die grootste voedselmark en onderdak-basaar in Europa. Toe die markgebou, wat vanaf 1922 beplan en tussen 1924 en 1930 gebou is, op 2 November 1930 ingewy is, was dit die modernste van sy soort. Die mark met sy kenmerkende Neoklassisistiese en Art Déco-stylelemente word as een van die merkwaardigste voorbeelde van 20ste eeuse argitektuur in Letland beskou en is deur UNESCO in 1997 saam met die historiese middestad van Riga as wêrelderfenis gelys. Vir die dakkonstruksie van die mark se vyf pawiljoene of hoofgeboue met 'n hoogte van 35 meter is dele van 'n Duitse lugskip-hangar in Vaiṇode, Koerland gebruik wat ná die Eerste Wêreldoorlog deur Letland oorgeneem is. Riga se sentrale mark het 'n gebou-oppervlakte van 72 300 m² en huisves meer as 3 000 verkoopstalletjies wat tussen 1 en 100 m² beslaan. Die mark lok daagliks tussen 80 000 en 100 000 besoekers. Die sentrale mark het in 1995 'n aandelemaatskappy in besit van die munisipaliteit Riga geword. Rīgas Centrāltirgus: Central Market (en)


Folgowo is 'n dorp in die Chełm-distrik in die woiwodskap Kujawië-Pommere in Pole. Die dorp is in die Middeleeue gestig. Wikimedia Commons het meer media in die kategorie Folgowo. Hierdie artikel is ’n saadjie. Voel vry om Wikipedia te help deur dit uit te brei.


Wrocławki is 'n dorp in die Chełm-distrik in die Poolse woiwodskap Kujawië-Pommere. Die dorp is in die Middeleeue gestig. Hierdie artikel is ’n saadjie. Voel vry om Wikipedia te help deur dit uit te brei.


hAp (Huis vir Afrikaanse Poësie) is in November 2002 in Pretoria gebore. hAp het begin met vers en klank aande in die voortuin en na 7 jaar bestaan hAp vandag uit 'n Poësieteater, Kunsgalery, Boekerij (Biblioteek vir Afrikaans, Nederlands en Engelse Letterkunde, asook 'n afdeling vir "te koop" boeke) en die Mimi Coertse Museum van Afrikaans. hAp beywer hom ten eerste vir die bewaring en ontwikkeling van Afrikaans, en meer spesifiek die Afrikaanse Letterkunde. 2002 - hAp open in November. 2003 - die hAp Poësieteater kom tot stand. Die hAp-webblad kom tot stand. 2004 - die hAp Digtersgroep onder leiding van dr Ian Raper begin by hAp. 2005 - die Boekerij word geopen deur Mimi Coertse. 2008 - die Mimi Coertse Museum van Afrikaans open by hAp.


Karosta is 'n stadsdeel in die noorde van die Koerlandse hoofstad Liepāja (Duits Libau) in Letland. Dit beslaan sowat 'n derde van dié stad se oppervlakte. Karosta was oorspronklik 'n basis van die Russiese Baltiese Vloot wat op bevel van tsaar Alexander III en sy seun Nikolaas II vanaf 1890 ontstaan het. Die nabyheid van die Duitse Ryk se mees oostelike voorpos Nimmersatt in die noorde van Oos-Pruise (tans Nemirseta in Litaue) en die feit dat die hawe gedurende die Baltiese winter ysvry bly was die hoofredes vir die bouprojek wat dan ook die naam "Hawe van die Imperator Alexander III" gedra het - die huidige naam Karosta of "Oorlogshawe" is eers met die onafhanklikwording van Letland ingeburger. In die vroeë 20ste eeu het Karosta 'n selfstandige militêre Russiese stadsdeel gevorm wat heeltemal onafhanklik van Liepāja bestaan het. Vir 'n tyd lank was Karosta selfs die grootste militêre terrein van Rusland in die Baltiese lande wat oor sy eie hoogs ontwikkelde infrastruktuur met poskantoor, energievoorsiening en ander geriewe beskik het. Ook die lewensstandaard van Russiese soldate en hul gesinne in Karosta was merkbaar hoër as dié van die nabygeleë Letse stadsdele.


Die Otto du Plessis-pas is 'n bergpas in die Oos-Kaapse Drakensberge op 'n grondpad wat Ida op die R56 en Clifford op die R396 verbind. Die pad loop min of meer ewewydig aan die R58 tussen Barkly-Oos en Elliot. Die pas bereik 'n hoogte van 2 103 m bo seevlak en 'n besonderse maksimum steilte van 1:5. Die pas moet nie verwar word met die Otto du Plessis-pad wat uit die Swartbergpas na die Gamkaskloof lei nie. Die bergpas is vernoem na die voormalige Administrateur van Kaapland Otto du Plessis. Twee riviere ontspring in die berg net noord van die pas, nl. die Saalboomrivier en die Vaalhoekrivier. Lys van bergpasse in Suid-Afrika https://www.dangerousroads.org/africa/south-africa/5197-otto-du-plessis-pass.html https://www.mountainpassessouthafrica.co.za/find-a-pass/eastern-cape/item/210-otto-du-plessis-pass.html Hierdie artikel is ’n saadjie. Voel vry om Wikipedia te help deur dit uit te brei. Koördinate: 31°14′04.6″S 27°31′49.6″O / 31.234611°S 27.530444°O / -31.234611; 27.530444


Vir ’n artikel oor die oblast met dieselfde naam, sien Magadan-oblast. Magadan (Russies: Магада́н) is ’n stad in Rusland en die hoofstad van die federale deelgebied Magadan-oblast. Dit is aan die See van Ochotsk geleë. Die bevolking in 2013 was 95 048. Kaart van Magadan (ru) The road up to the Kolyma river Geargiveer 8 April 2011 op Wayback Machine Dokumentêre video Wikimedia Commons het meer media in die kategorie Magadan. Hierdie artikel is vertaal uit die Engelse Wikipedia Hierdie Rusland-verwante artikel is ’n saadjie. U kan help deur dit uit te brei.


Blue Downs is 'n township op die Kaapse Vlakte, in Kaapstad. Volgens die 2011-sensus het Blue Downs 'n bevolking van 92 330 gehad. Hierdie artikel is ’n saadjie. Voel vry om Wikipedia te help deur dit uit te brei.


Crawford is 'n voorstad in Kaapstad. Volgens die 2011-sensus het Crawford 'n bevolking van 3 979 gehad. Hierdie artikel is ’n saadjie. Voel vry om Wikipedia te help deur dit uit te brei.


Die Evangelie volgens Johannes is die vierde boek van die Bybel se Nuwe Testament en een van die vier kanonieke evangelies. Dit vorm saam met die drie sinoptiese evangelies 'n sentrale grondslag van die Christelike geloof, maar verskil nogtans ten opsigte van sy selfstandige narratiewe en teologiese karakter duidelik van die drie ander evangelies. Die evangelie beskryf Jesus van Nasaret se reise na en sendingwerk in beduidende sentrums van die Jodedom, waaronder Jerusalem. Die skrywer begin sy verslag met Johannes die Doper en eindig met Jesus se dood aan die kruis, sy begrafnis, sy heropstanding en daaropvolgende verskynings. Die outeurskap is onbekend. Volgens vroeë Christelike tradisies word die teks aan Johannes, een van Jesus se apostels, toegeskryf. Wat sy styl en inhoud betref, is dit nou verwant aan die drie briewe van Johannes, maar moderne geleerdes betwyfel dat die vier tekste deur dieselfde persoon geskryf is. Die evangelie het vermoedelik eers in die laat eerste of vroeë tweede eeu ontstaan en is later deur 'n bewerker uitgebrei. Die outeur van die evangelie begin sy vertelling met die logos en verduidelik sodoende dat hy vertroud was met hellenistiese denke en filosofie.


Daniël Francois (Dokter) du Toit (Naauwbepaald, deesdae Valencia, Daljosafat, die Paarl, 21 November 1853 – die Paarl, 2 April 1918) was 'n stigterslid van die Genootskap van Regte Afrikaners, wat die stryd om erkenning van Afrikaans as taal tydens die Eerste Afrikaanse Taalbeweging gelei het. Hy was volgens sy beroep 'n drukker. Hy moet nie verwar word met D.F. du Toit (Oom Lokomotief) nie. Hy is wel familie van die broers S.J. du Toit en D.F. du Toit. Daniël Francois du Toit is op 21 November 1853 op die plaas Nauwbepaald in Daljosafat gebore. Die plaas was 'n gedeelte van die oorspronklike plaas Kleinbosch, wat Simon van der Stel toegeken het aan Du Toit se voorvader en die stamvader van die Du Toits in Suid-Afrika, François du Toit. Sy ouers is Daniël Francois du Toit en Maria Magdalena Malan. In sy jeugjare werk hy op sy vader se wynplaas en die resultaat is dat hy nie veel skoolopleiding gekry het nie, hoewel hy tog enkele jare die wykskool in Daljosafat bywoon.


Die Wapadsbergpas is 'n bergpas in die Sneeuberge wat noordoos van Graaff-Reinet en oos van Nieu-Bethesda lê, maar op die R61 net oos van die aansluiting by die N9. Die pas bereik 'n hoogte van 1700 m bo seespieël en 'n maksimumhelling van 1:14. Lys van bergpasse in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Die swarttiphaai (Carcharhinus limbatus) is 'n haai wat voorkom aan die suidkus en ooskus van Afrika vanaf Valsbaai. In Engels staan die haai bekend as die blacktip shark. Die haai is grys van kleur met al die vinne behalwe die anale vin wat se agterste rand swart is. Die haai word tot 180 cm groot. Die haai is aggressief en kom meer algemeen in kuswater voor. Die haai vreet vis, tjokka en ander haaie. Wikispecies het meer inligting oor: Carcharhinus limbatus Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6 Musick, J.A. and Fowler, S. (2000). "Carcharhinus limbatus". IUCN Rooilys van Bedreigde Spesies. Weergawe 2007. Internasionale Unie vir die Bewaring van die Natuur. Besoek op April 27, 2009.AS1-onderhoud: meer as een naam: authors list (link) AS1-onderhoud: ref=harv (link) http://www.fishbase.org/summary/Carcharhinus-limbatus.html Hierdie artikel is ’n saadjie. Voel vry om Wikipedia te help deur dit uit te brei.


Azawad (Arabies: أزواد / Azawād, Toearegtale: ⴰⵣⴰⵓⴷ), amptelik die Onafhanklike Staat Azawad (Arabies: دولة أزواد المستقلة / Dawlat Azawād al-Mustaqillah, Frans: État indépendant de l’Azawad), was 'n selfregerende gebied in die noordweste van Mali, wat op 6 April 2012 sy eensydige onafhanklikheid verklaar het nadat die regering van Mali onder Amadou Toumani Touré ná 'n opstand van die Toearegs in 'n militêre staatsgreep afgeset is. Op 11 Januarie 2013 het Frankryk soldate ná Azawad ontplooi om Mali se soldate in die konflik by te staan en tot einde Januarie is die groot stede van die gebied herower. Op 14 Februarie 2013 het die MNLA sy eis ná onafhanklikheid van Mali opgegee en die regering vir onderhandelinge oor die toekoms van die gebied gevra. Gao is die hoofstad en grootste stad van die streek. Azawad het 'n oppervlakte van 822 000 km² en 'n bevolking van 1 295 000 in 2009 gehad. Selfs tydens die Franse bewind, in 1958, het 'n separatistiese beweging, die Mouvement popular de l'Azawad (MPA) in Kidal, 'n staat vir die Toearegs geëis.


’n Logogram is ’n grafeem (skryfteken) wat ’n woord of morfeem (die kleinste betekenisvolle eenheid van taal) voorstel. Aangesien logogramme visuele simbole is wat woorde eerder as die klanke van ’n woord voorstel, is dit makliker om te onthou of die betekenis te raai as by alfabeties geskrewe woorde. Nog ’n voordeel is dat ’n enkele logogram in verskeie tale gebruik kan word vir woorde met ’n soortgelyke betekenis. Logografiese stelsels sluit die vroegste ware skryfstelsels in; die eerste historiese beskawings van die Nabye-Ooste, Afrika, China en Sentraal-Amerika het ’n vorm van logografiese skrifte gebruik. ’n Suiwer logografiese skrif sal onprakties wees omdat daar vir elke woord ’n simbool sal moet wees. Alle logografiese stelsels brei ’n relatief beperkte aantal logogramme uit met karakters van fonetiese waarde, óf konsonantaal óf sillabies, of met bepalers. Logogramme word ook in ander skryfstelsels gebruik, soos moderne snelskrif. Syfers en wiskundige simbole in alfabetiese stelsels is ook logogramme: 1 "een", 2 "twee", + "plus", = "is gelyk aan", ens.


Atlas Shrugged is 'n boek geskryf deur Ayn Rand en is vir die eerste keer in 1957 in die V.S.A gepubliseer. Die boek was haar laaste en ook langste novelle en word allerweë as haar magnum opus beskou. Atlas Shrugged sluit elemente van misterie en wetenskapsfiksie in en dit bevat die mees omvangryke beskrywing van haar filosofie van Objektivisme. Die boek handel oor 'n fiktiewe distopiese Verenigde State waar 'n groep van die samelewing se mees produktiewe burgers wat uit protes teen uitbuiting en toenemende belastings uit die samelewing verdwyn. Hulle word gelei deur John Galt. Galt beskryf die doelwit van die staking as om die "motor van die wêreld" tot stilstand te bring deur die breinkrag te onttrek wat die samelewing se groei en produktiwiteit aandryf. Hierdie mense, "van verstand" hoop om die wêreld te wys dat 'n beskawing waar die indiwidu nie vry is om te skep nie gedoem is en dat 'n samelewing waar elke mens 'n slaaf van die regering en die samelewing is, nie kan bestaan nie en dat die vernietiging van die winsmotief die ineenstorting van 'n beskawing tot gevolg het.


Die Jobvisse en Snappers (Lutjanidae) is 'n vis-familie van die orde Perciformes. Die familie bevat dertien genera met minstens 105 spesies. Ses en twintig van die spesies word aan die Suid-Afrikaanse kus aangetref. Die familie word tussen 33 cm tot 1.3 cm lank. Die volgende genera en gepaardgaande spesies kom aan die Suid-Afrikaanse kus voor: Aphareus Aphareus furca – Bloukleintand-jobvis Aphareus rutilans - Kleintand-jobvis Aprion Aprion virescens - Groen-jobvis Etelis Etelis coruscans - Robyn-snapper Lutjanus Lutjanus argentimaculatus - Rivier-snapper Lutjanus bohar - Tweekol-snapper Lutjanus ehrenbergii - Swartkol-snapper Lutjanus fulviflamma - Dorie-snapper Lutjanus fulvus - Geelstreep-snapper Lutjanus gibbus - Boggel-snapper Lutjanus kasmira - Blouband snapper Lutjanus lutjanus - Geelsnapper Lutjanus monostigma - Eenkol-snapper Lutjanus notatus - Bloustreep-snapper Lutjanus rivulatus - Gespikkelde snapper Lutjanus russellii - Russell se snapper Lutjanus sanguineus - Bloed-snapper Lutjanus sebae - Keiser-snapper Macolor Macolor niger - Swartnooi Paracaesio Paracaesio xanthura - Geelstert-piesang Pristipomoides Pristipomoides filamentosus - Dagbreek-jobvis Pristipomoides zonatus - Skeweband-snapper Etelis carbunculus Lutjanus apodus Skool van Lutjanus bohar Lutjanus kasmira Ocyurus chrysurus Pristipomoides macrophthalmus Rhomboplites aurorubens Symphorichthys spilurus Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa.


Die Domino (Dascyllus trimaculatus) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by die Groot-Visrivier. In Engels staan die vis ook bekend as die Domino. Die onvolwasse vissies is swart van kleur met 'n wit kol op die voorkop en een op elke sy, net onder die dorsale vin. Die volwasse vis is donker van kleur met die rante van die skubbe wat heeltemal swart is. Die wit kolle mag nog aanwesig wees en die vis word 13 cm groot. Die vis verkies koraal- en rotsriwwe om in te leef in water wat tot 55 m diep is. Die vis eet soöplankton. Die klein vissies word geassosieer met seeanemone; hulle leef saam met die anemone sonder om deur hulle gesteek te word. Die volwasse visse leef alleen. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Dascyllus-trimaculatus.html Hierdie artikel is ’n saadjie. Voel vry om Wikipedia te help deur dit uit te brei.


Die Kroonkiewiet of Gewone kiewiet (Vanellus coronatus) is 'n middelgroot langbeenwaadvoël wat goed by die Suid-Afrikaanse voorstedelike lewe aangepas het. Hulle broei dikwels op besproeide sportvelde en ander uitgestrekte, oop grasgebiede. Die plaaslike naam kiewiet is 'n goeie weergawe van sy roep, wat dikwels in die nag gehoor kan word. Die Kroonkiewiet het 'n swart kroon wat met 'n smal wit streep omsoom is. Die lang, rooi bene onderskei dié spesie van ander kiewiete. Onder die vlerke is groot, wit vere, wat tydens sy vlug waargeneem kan word. Die volwasse voëls is baie beskermend teenoor hul kuikens en eiers en sal rondom 'n indringer neerduik terwyl hulle hul misnoeë luidrugtig en hard met hul 'kiewiet'-skree te kenne gee. Soms hardloop hulle weg van die nes af om die aandag van indringers af te lei. Kroonkiewiete maak omtrent geen nes nie, en die eiers word in 'n vlak holtetjie in die grond gelê. Daar word op hul gespikkelde kamoeflering vir beskerming staatgemaak.


Die Arendroê (Myliobatidae) is 'n familie van visse wat hoort tot die orde Rajiformes. Daar is vyf genera met twee en dertig spesies wat hoort tot dié familie en vyf van die spesies kom aan die Suid-Afrikaanse kus voor. Die kop, lyf en pektorale vinne vorm 'n geheel wat die vis 'n rombiese vorm gee. Die vis is wyer as wat hy lank is. Die oë en snoet is voor op die kop en steek uit waar die pektorale vinne begin. Die vis het 5 paar kieu splete aan die onderkant van die rombus. Die stert is kort en dun met 'n dorale vin by die basis. Die vis kan tot 2.3 m wyd raak en weeg dan 200 kg. Hulle verkies kuswater om in te leef en bly gewoonlik naby die bodem waar hulle kos soek soos skaaldiere en slakke. Die vis migreer saam in groot skole en is ovuvivipaar. Die volgende genera en gepaardgaande spesies kom aan die Suid-Afrikaanse kus voor: Aetobatus Aetobatus narinari - Spikkelarendrog Myliobatis Myliobatis aquila - Arendrog Pteromylaeus Pteromylaeus bovinus - Bulrog Rhinoptera Rhinoptera javanica - Flapneus-rog Spikkelarendrog Arendrog Bulrog Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa.


Die wildeposduif of tuinduif (Columba livia) is verwant aan die kransduif en kom baie algemeen in Suid-Afrikaanse dorpe en stede voor. Broeityd is dwarsdeur die jaar en die lyste en vensterbanke van hoë stadsgeboue verskaf ideale nesmaakplekke. Stadsbewoners het die vestiging van hierdie en ander duifspesies aangemoedig deur graankorrels en broodkrummels vir hulle neer te sit. Tuinduiwe is baie volop in stedelike gebiede. Hulle is waarskynlik oorspronklik van Nederland af hierheen gebring en later weer uit ander dele van Europa. Hulle word dikwels in groot swerms in stadsparke en ander groot gebiede aangetref, en is goed aangepas by die menslike leefwyse. Tuinduiwe het 'n las in baie stede geword, en is nie welkome inwoners nie, veral vanweë hulle gewoonte om die lysies en dakke van geboue met hulle mis te bevuil. Dit is van die min voëls waarvan die verspreiding byna uitsluitlik met menslike aktiwiteit saamhang. Beskrywing: Verekleed wissel baie, en swart, blou, grys, wit, en rooibruin vorms kom voor. Die blou vorm is identies aan die voorouerlike rotsduif van Europa: blouerig grys met swart dwarsstrepe oor die vlerke en stert, 'n wit vlek op die kruis en glansende groen en pers aan die kante van die nek.


Grootrivier kan na een van die volgende riviere in Suid-Afrika verwys: Grootrivier (Gourits), 'n boloop van die Gouritsrivier. Grootrivier (Tuinroete), 'n rivier op die Tuinroete in die Wes-Kaap. Gamtoosrivier - die Gamtoos staan as die Grootrivier bekend totdat dit saamvloei met die Kougarivier. Die Oranjerivier, ook soms die Gariep of Grootrivier genoem. Grootrivierbrug, brug oor die Grootrivier op die N2 langs die Tuinroete in die Wes-Kaap. Grootrivierpas, pas deur die Grootrivier-ravyn in die Wes-Kaap.


Die Draadvinne (Polynemidae) is 'n vis-familie wat hoort tot die orde Perciformes. Daar is agt genera met een en veertig spesies wat hoort tot dié familie en vier van die spesies kom aan die Suid-Afrikaanse kus voor. Die familie se lywe is lank en platterig met twee dorsale vinne. Die pektorale vinne is laer as normaalweg en is in twee verdeel: die boonste gedeelte is normaal en die onderste gedeelte het lang strale wat amper soos drade lyk. Die sterte is diep gevurk. Die grootte wissel van 30 cm tot 1.8 m. Die familie verkies vlakker kuswater om in te leef en eet hoofsaaklik skaaldiere. Die volgende genera en spesie kom aan die Suid-Afrikaanse kus voor: Leptomelanosoma Leptomelanosoma indicum Polydactylus Polydactylus malagasyensis Polydactylus plebeius - Gestreepte draadvin Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Hierdie artikel is ’n saadjie. Voel vry om Wikipedia te help deur dit uit te brei.


Die Amerikaanse kruloorkat (Engels: American Curl) is ’n katras wat uitgeken kan word aan sy ongewone ore, wat van sy gesig af terugkrul na die middel van sy agterkop. Die ras het in 1981 in Lakewood, Kalifornië, ontstaan vanweë ’n spontane mutasie. ’n Amerikaanse kruloorkat is in 1983 vir die eerste keer op ’n katskou ten toon gestel en in 1987 het die langharige weergawe kampioenskapstatus gekry by The International Cat Association (TICA). In 1993 het die kat die eerste ras geword wat tot die kampioenskap-afdelings vir lang én kort hare van die Amerikaanse Cat Fanciers' Association (CFA) toegelaat is. Die kat is van gemiddelde grootte en bereik eers ná 2 tot drie jaar volwassenheid. Hulle is sterk en gesond. Hulle moet versigtig gehanteer word, anders kan die ore se kraakbeen beskadig word. Die lang- en kortharige weergawes het albei sagte, syagtige hare wat plat teen hul lyf lê. Klein katjies word met reguit ore gebore wat binne 10 dae begin krul. Ná vier maande sal die ore nie verder krul nie en behoort hulle hard te voel.


Die Swartvin-drievin (Helcogramma fuscopinna) is 'n vis wat in die Indiese Oseaan en aan die ooskus van Afrika voorkom vanaf Kenia tot by die Oos-Kaap. In Engels staan die vis bekend as Blackfin triplefin. Die vis het drie dorsale vinne. Die lyf is vol skubbe behalwe die kop en pens gedeelte. Die boonste gedeel van die volwasse visse se kop is roes rooi en die onderste gedeelte van die kop is swarterig van kleur. Tussen die twee helftes is 'n blou-wit lyn. Gedurende die parings tyd is die mannetjies amper swart. Die vis kom voor in water van 5 – 30 m by koraal- en rots riwwe. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Helcogramma-fuscopinna.html Hierdie artikel is ’n saadjie. Voel vry om Wikipedia te help deur dit uit te brei.


Die Diepwater stokvis (Merluccius paradoxus) is 'n vis wat endemies aan Suider-Afrika is. Dit kom voor vanaf Angola tot by Oos-Londen. In Engels staan die vis bekend as die Deepwater hake. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 [UICN] (en) Rafinesque C. S., 1810. Caratteri di alcuni nuovi generi e nuove specie di animali e piante della sicilia, con varie osservazioni sopra i medisimi. (Part 1 involves fishes, pp. (i-iv) 3-69 (70 blank), Part 2 with slightly different title, pp. ia-iva + 71-105 -106 blank-). Caratteri. uBio (en) Franca, P. da, 1960. Nova contribuição para o conhecimento do género Merluccius no Atlântico oriental ao sul do Equador. Memórias da Junta de Investigações Científicas do Ultramar. 2a. sér. Lisboa, Núm. 18: 57-101. Catalogue of Life[dooie skakel] (en) http://fishbase.org/summary/Merluccius-paradoxus.html Hierdie artikel is ’n saadjie.


Pahlewi, Pahlavi of Pehlevi is ’n skryfstelsel wat gebruik is vir verskeie Middel-Iranse tale. Pahlewi-samestellings is ook gebruik in dialekte van Parthies, Fars, Sogdies, Skities en Khotanees. Die skrif, logogramme en sommige woorde het ontstaan uit geskrewe Aramees en is aangepas by gesproke Middel-Irans. Dit was dus ’n unieke stelsel met belangrike elemente wat vreemd was vir die taalgroep waarvoor dit gebruik is. Dit het eienskappe van ’n afsonderlike taal, maar is nie een nie. Die term "Pahlewi" is dalk afgelei van die naam "Parthies", die taal van ’n streek net oos van die Kaspiese See. Die term is ook al verder terug herlei na die Avestiese woord pərəthu- ("wyd [soos van die aarde]"). Dit stem ooreen met die Sanskrit-woorde pŗthvi- ("aarde") en parthivi ("[god] van die aarde"). Die vroegste geattesteerde gebruik van Pahlewi was in die tyd van Arsaces I van Parthië (250 v.C) op vroeë Parthiese muntstukke.


In die Tuinroete net noord van die ry kusduine tussen Wildernis in die weste en die Goukammarivier in die ooste lê die gebied bekend as Die Vleie. Dit bestaan uit nege mere en lagunes, naamlik die Wildernis-lagune, Onder-Langvlei, Bo-Langvlei, Rondevlei, Swartvlei en sy lagune, Ruigtevlei, Groenvlei, Van Kervelvlei en Ganzvlei. By Wildernis vorm die monding van die Touwrivier ‘n strandmeer. Die slangvormige kronkels van die Serpentinerivier verbind die Touw met Onder-Langvlei. Hierdie vlei van 150 ha met sy Dromedariseiland is ook bekend as Eilandvlei. By die ou spoorweghalte vloei die Duiwerivier in dié vlei. Bo-Langvlei word deur ‘n aantal klein spruite gevoed en staan met natuurlike kanale in verbinding met Onder-Langvlei en Rondevlei, maar Rondevlei (143 ha) staan ten spyte van sy nabyheid nie op die oppervlakte met Swartvlei in verbinding nie. ‘n Kanaal verbind Ruigtevlei met die Karatararivier kort voor die rivier uitmond in Swartvlei. Ruigtevlei en Van Kervelvlei (vernoem na die eerste landdros van George) het weinig en soms geen oppervlaktewater nie. Ruigtevlei lê oos van Swartvlei en Van Kervelvlei net noordoos van Groenvlei.


Gysbert Johannes Muller (1 Junie 1980 in Mosselbaai) is 'n oud-Springbokrugbyspeler en Suid-Afrika se drie-en-vyftigste Springbokkaptein. Hy het Suid-Afrika in een toets aangevoer teen die All Blacks in Christchurch se Jade-stadion op 14 Julie 2007, nadat Bob Skinstad beseer is. Johann Muller by SARugby.co.za


Andrei Konstantinowitsj Loegowoi (Russies: Андре́й Константи́нович Лугово́й; geb. 19 September 1966, Bakoe, Azerbeidjan) is ’n Russiese politikus en sakeman, asook ’n afgevaardigde in die Staatsdoema van Rusland. Hy is ’n voormalige KGB-lyfwag en die oud-hoof van ’n sekuriteitsmaatskappy. Hy word deur die Britse polisie gesoek onder verdenking van die gifmoord op Alexander Litvinenko. Rusland het die aansoek om hom uit te lewer geweier. Loegowoi het die militêre akademie van die Sowjetunie bygewoon en in 1987 by die KGB aangesluit waar hy ’n lyfwag was vir ’n paar ministers en ander hoës. In 1996 het hy bedank en in die private sekureiteitsektor gewerk. Hy was jare lank hoof van sekuriteit by die private televisiemaatskappy ORT. In 2001 is hy in hegtenis geneem en daarvan aangekla dat hy die ontsnapping gereël het van Nikolai Gloesjkof, ’n voormalige adjunk-direkteur-generaal van die vliegkorporasie Aeroflot wat in 2000 in hegtenis geneem is in verband met bedrog. Loegowoi het Alexander Litvinenko ontmoet op die dag dat Litvinenko siek geword het (1 November 2006).


Die Botterkloofpas op die suidelike punt van die Bokkeveldberge in die Noord-Kaap is op die R364-streelsroete tussen die dorpe Nieuwoudtville, Calvinia en Clanwilliam. Dit is nagenoeg by die koördinate 31° 49′ suid en 19° 15′ oos en bereik ‘n hoogte van 692m bo seevlak en ‘n maksimum helling van 1:10. Slingsby, Peter: Tankwa-Karoo & the Roggeveld Escarpment. Slingsby Maps, 2018. www.slingsbymaps.com  tracks4africa.co.za www.mountainpassesssouthafrica.co.za Koördinate: 31°49′38″S 19°15′59″O / 31.8273°S 19.2663°O / -31.8273; 19.2663


De Jagerspas is 'n bergpas wat op 'n grondpad noordoos van Beaufort-Wes lê. Die pad bereik sy hoogste punt op 1524m bo seespieël en het 'n maksimum helling van 1:10. Thomas Bain het ook aan hierdie pas gewerk. Lys van bergpasse in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Windows 7 is 'n weergawe van Windows, ontwikkel deur Microsoft. Die eerste weergawe het in 2009 verskyn. Windows 7 is in ses variante beskikbaar: Starter (vir netboeke) Home Basic Home Premium Professional Ultimate Enterprise (vir groot maatskappye) (en) Mike Nash (14 Oktober 2008). "Why 7?". The Windows Blog. Microsoft. Besoek op 1 September 2014. (en) "Announcing Availability of Windows 7 and Windows Server 2008 R2 SP1". Microsoft. Besoek op 9 Februarie 2011. Thadani, Rahul (6 September 2010). "Windows 7 System Requirements". Buzzle (in Engels). Geargiveer vanaf die oorspronklike op 6 Julie 2017. Besoek op 27 Februarie 2014. "Microsoft Support Lifecycle". Support (in Engels). Microsoft. Geargiveer vanaf die oorspronklike op 8 November 2019. Besoek op 20 Februarie 2012. (en) Rose, Stephen L (14 Februarie 2013). "Windows 7 RTM End Of Support Is Right Around The Corner". Springboard Series Blog. Microsoft. Geargiveer vanaf die oorspronklike op 2 Mei 2013. Besoek op 27 Maart 2013. Wikimedia Commons het meer media in die kategorie Windows 7.


Syngnathiformes is 'n vis-orde wat hoort tot die klas Actinopterygii. Sinonieme vir Syngnathiformes is Pegasiformes en Gasterosteiformes. Die volgende families is deel van die orde Syngnathiformes: Aulostomidae Centriscidae Fistulariidae Solenostomidae Syngnathidae Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Visordes van Suider-Afrika http://fishbase.org/summary/OrdersSummary.php?order=Syngnathiformes Hierdie artikel is ’n saadjie. Voel vry om Wikipedia te help deur dit uit te brei.


Nottingham Forest FC is 'n Engelse sokkerspan in Nottingham wat in die Championship speel. Die klub, wat in 1865 gestig is, is tans een van die oudste klubs ter wêreld. The Tricky Trees speel hulle tuiswedstryde in die City Ground Stadion, wat 'n kapasiteit van 30 500 toeskouers het. Forest het een keer die Engelse kampioenskap gewen, en twee keer die Europese Beker. kampioen Engeland (1) 1977/78 (naaswenner (2): 1966/67, 1978/79) FA Cup (2) 1898, 1959 (naaswenner (1): 1991) League Cup (4) 1978, 1979, 1989, 1990 (naaswenner (2): 1980, 1992) Charity Shield (1) 1978 (naaswenner (1): 1959) Champions League (2) 1979, 1980 Europese Supercup (1) 1979 (naaswenner (1): 1980) Wêreldbeker vir klubs (naaswenner (1): 1980) Junior Agogo Hans van Breukelen Pierre van Hooijdonk Roy Keane Stuart Pearce Brian Clough Steve McClaren Stuart Pearce


Die Michaelis-versameling in die Burgerwaghuis aan die Groentemarkplein in Kaapstad bestaan uit 16de, 17de en 18de eeuse Hollandse en Vlaamse skilderye. 'n Versameling van 68 skilderye is op 16 Mei 1914 deur sir Max Michaelis aan die volk van Suid-Afrika geskenk uit dankbaarheid vir wat die land vir hom beteken het nadat lady Florence Phillips hom daartoe aangemoedig het. Op versoek van Michaelis het sir Hugh Lane hierdie versameling opgebou. Op 2 Oktober 1916 is die galery geopen, maar die formele opening het eers op 8 Mei 1917 plaasgevind. In 1923 vergroot Michaelis die uitstalling deur 21 skilderye uit sy privaat versameling aan die kunsgalery te leen. Na sy dood skenk sy weduwee die skilderye ook aan die Michaelis-kunsgalery. Sedertdien is nog verskeie skilderye aangekoop. Hierdie uitstalling gee 'n besonder verteenwoordigende beeld van die 17de eeuse Nederlandse skilderkuns. Dit was juis Michaelis se doel met die skenking, aangesien dit die tyd was van die Nederlandse vestiging aan die Kaap. Die skildery Portret van 'n jong vrou met 'n meulsteenkraag deur Frans Hals (ca. 1583–1666) is die bekendste skildery uit hierdie periode in Suid-Afrika.


Frederiksborg-paleis (geleë in Hillerød, Denemarke) is vandag die Nasionaal-Historiese Museum. Veral die paleis se Ridderkapel en Badhuis word met die Deense Vorstehuis vereenselwig. Die Frederiksborg-Hofkapel het 'n spesiale verbintenis met die Vorstehuis behou. Die absolute monarge, met die uitsondering van Christian VII, is in hierdie kapel gesalf. Met die invoer van absolutisme vervang die salwingsritueel die kroning as inhuldigingseremonie van die nuwe monarg. Christian V is die eerste koning wat gesalf is; hy het die Ridderkapel gestig waar ridderskilde opgehang is. Die Frederikborg-Hofkapel is vandag 'n gewone parogiekerk en museum. Van Frederik II se oorspronklike Frederiksborg-paleis staan die klein Badhuis vandag nog. Dit is in 1580 gebou. Op die ryklik versierde sandsteeningang, met gegroefde Ioniese suile asook leeumaskers op die voetstukke en suilskagte, pryk Frederik II se leuse steeds: "Mein Hoffnung zu Gott allein" (“My hoop is in God alleen”). Die gebou moes, soos sy naam weergee, as badkamer dien; hiervoor is 'n tin-uitgevoerde kamer in die grondverdieping aangebou. Dit staan tot 1794, toe die tin afgehaal en verkoop is.


Die Mulao (Chinees: 仫佬族) is 'n etniese groep van die Outonome Gewes Guangxi Zhuang in die Volksrepubliek China wat in die outonome dorp Luocheng Mulao in die weste van die outonome gewes saamgetrek is. Kleiner groepe woon in die dorp of stad Xincheng, Yizhou, Liucheng, Du'an, Huanjiang en Hechi in die Guangxi. Die Mulao is een van 55 etniese minderhede wat amptelik deur die Volksrepubliek China erken word. Met 'n bevolking van 207 000 is hulle die een-en-dertigste grootste etniese groep in die land. 2001-sensus, in die Volksrepubliek China Mulao Hierdie artikel is ’n saadjie. Voel vry om Wikipedia te help deur dit uit te brei.


Die Kei-appel (Dovyalis caffra) is 'n struik of klein boompie wat inheems aan Suider-Afrika is. Die boompie word dikwels as heinings aangeplant, die verspreiding strek vanaf die Groot-Keirivier in die suide, waaruit die algemene naam kom, noordwaarts langs die oostekant van die kontinent deur KwaZulu-Natal, Mpumalanga en Limpopo tot in Tanzanië. Die takke het sterk, reguit dorings en die blare word dikwels saamgehoop aan die basis van die dorings gedra. Dit word gewoonlik in droë bosse aangetref waar dit tot 6 m hoog word. In vogtiger oop bos bereik dit sy grootste grootte van ongeveer 8-9 meter. Knoppe aan die onderkant van die ruggraat produseer trosse van afwisselend gerangskikte eenvoudige eiervormige blare van 3-6 cm lank. Die Kei-appel is 'n tradisionele voedselplant in die gebiede waar dit voorkom, en het die potensiaal om voeding te verbeter, voedselsekerheid te bevorder, landelike ontwikkeling te bevorder en volhoubare landversorging te ondersteun. Die vrugte is vlesig, 'n heerlik-eetbare heldergeel of oranje bolbessie met 'n deursnee van 2,5–4 cm, met 'n eenvormige kleur wat verskeie klein sade bevat.


Ooij is ’n nedersetting in die munisipaliteit Neder-Betuwe in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Witelskloofpas is 'n bergpas op 'n grondpad suidsuidwes van Clanwilliam wat die N7 nasionale pad en die R365-streeksroete deur die Swartberg verbind. Die pas bereik 'n hoogte van 487m en 'n maksimum helling van 1:7. Lys van bergpasse in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.